Inta Bina: Rakan Pembinaan Dipercayai untuk Pemaju Terkemuka

Inta Bina
 merupakan kontraktor bangunan dengan lebih 30 tahun sejarah operasi dalam industri pembinaan di Malaysia. Jenis pembinaan yang dijalankan adalah berbentuk bangunan kediaman sama ada bangunan binaan tinggi (high rise) atau binaan rendah (low rise), kilang, lot kedai dan clubhouse. Portfolio projek mereka diisi dengan pelbagai projek yang diberi oleh pemaju-pemaju terkemuka seperti Eco World, Gamuda, UEM Land, Mah Sing dan sebagainya.

Gambar: Inta Bina

Syarikat ini mempunyai struktur korporat yang ringkas dan mudah difahami. Inta Bina Group Berhad merupakan syarikat pemegang kepada Inta Bina Sdn Bhd yang menjalankan operasi syarikat sebagai kontraktor utama pembinaan. Operasi yang dijalankan hanya ditumpukan kepada pembinaan kediaman dan industri, serta kerja-kerja infrastruktur dalam projek yang dijalankan.

Sejarah Inta Bina

Syarikat ini asalnya adalah milik keluarga pengarah syarikat sendiri, iaitu Lim Ooi Joo. Beliau memasuki syarikat ini setelah mengumpul pengalaman kira-kira 10 tahun dalam bidang pembinaan. Setelah hampir 30 tahun, syarikat ini mencapai IPO dalam pasaran ACE pada tahun 2017. Setahun selepas tersenarai dalam Bursa Malaysia, mereka memasuki pasaran utama Bursa.

Prestasi pembinaan

Antara anugerah yang diterima

Inta Bina mempunyai rekod yang baik dalam portfolio pembinaan di bawah seliaan mereka. Kerja mereka dinilai mengikut pemarkahan
CONQUAS dan QLASSIC
. CONQUAS merupakan badan autoriti pembinaan dari Singapura dan purata Inta Bina untuk pemarkahan ini adalah atas purata. QLASSIC pula adalah penilai kualiti pembinaan dari CIDB dan memberikan purata sebanyak 80% kepada pembinaan Inta Bina.

Kedudukan kewangan dan Gearing Ratio

Sebelum IPO pada tahun 2017, Inta Bina telah pun mendapat projek yang banyak. Dalam masa yang sama, liabiliti hutang yang ditanggung berada pada paras yang tinggi menyebabkan pinjaman bank menjadi sukar untuk diluluskan. Situasi ini sebenarnya agak biasa untuk syarikat pembinaan yang mendapat projek yang banyak.

Selepas Inta Bina mendapat dana IPO, sebahagian hutang dengan bank telah dibayar dan menjadikan gearing ratio berkurang sehingga 0.28 setakat laporan kewangan terkini. Dengan gearing ratio yang rendah, mereka boleh mendapatkan pinjaman bank dengan mudah sekiranya mendapat projek pembinaan yang baru.

Pemerhatian dalam industri pembinaan

Syarikat pembinaan berbeza dengan syarikat pemaju. Pemaju merupakan pihak yang membeli tanah dan membuat pelan pembangunan hartanah. Syarikat pembinaan atau kontraktor pula akan mendapat upah untuk menjalankan pembinaan yang telah dirancang. Untuk mendapatkan kontrak pembinaan ini, mereka perlu menghantar tender ataupun sebut harga untuk projek yang ingin disertai.

Dalam pasaran yang bersaing tinggi ini, semua peserta tender ingin mendapatkan kontrak kerja. Ada yang sanggup menyerahkan tender di bawah harga pasaran hanya untuk mendapatkan projek. Namun syarikat yang lebih berpengalaman dan berada pada kedudukan yang baik akan lebih berhati-hati untuk memilih projek yang dapat memberikan keuntungan kepada syarikat.

Realitinya, banyak projek telah diumumkan oleh pemaju untuk proses sebut harga. Namun, pemaju juga akan berhati-hati dalam meluluskan projek untuk diteruskan. Hanya projek-projek yang dinilai akan terjual akan diluluskan. Maka situasi ini juga menyebabkan kontraktor menjadi lapar untuk projek.

Kos tinggi untuk operasi yang tersusun

Sesebuah projek perumahan terutamanya bangunan binaan tinggi memerlukan kos yang lebih tinggi berbanding bangunan binaan rendah. Namun untuk sesebuah projek dengan nilai yang sama, sebanyak (lebih kurang) 3 projek binaan rendah diperlukan untuk mencapai nilai yang sama untuk projek binaan tinggi.

Inta Bina lebih gemar berurusan untuk satu projek bernilai tinggi berbanding 3 projek untuk nilai yang sama. Dengan cara ini, operasi boleh ditumpukan di satu tempat sahaja, dan tidak perlu berurusan dengan beberapa klient dalam satu masa. Ia juga menjimatkan kos dari segi penghantaran dan pembelian bahan binaan kerana berada di satu tempat yang tetap dan bahan binaan boleh dibeli secara pukal. Penggunaan kren dalam satu tempat juga mengurangkan jentera dan tenaga manusia yang diperlukan untuk menyiapkan sesebuah projek.

Prestasi kewangan Inta Bina

Penunjuk kewangan untuk syarikat Inta Bina mencatatkan perkembangan yang positif untuk kebanyakan aspek. Pendapatan syarikat bertambah sebanyak 32% berbanding tahun lepas iaitu dari RM 290.2 juta kepada RM 383.1 juta pada tahun 2019.

Keuntungan bersih syarikat juga meningkat setara dengan pendapatan yang dijana kepada RM 21.2 juta pada tahun ini. Margin keuntungan sebanyak 5.83% adalah lebih tinggi dari purata prestasi pemain syarikat pembinaan di Malaysia. Secara keseluruhan, angka-angka ini menunjukkan petanda yang sihat kepada operasi syarikat berbanding pemain yang lain dalam sektor pembinaan.

Memandang ke hadapan

Pihak pengurusan Inta Bina menyatakan pandangan yang optimis terhadap masa depan syarikat. Setakat Disember 2018, nilai buku pesanan yang belum tertunai (unbilled order book) adalah sebanyak RM 650 juta. Nilai ini boleh menjadikan mereka sibuk dengan kerja selama 2 tahun. Tambahan pula, terdapat tiga lagi kontrak baru yang diterima pada tahun 2019 yang bernilai sehingga RM 331 juta. Ini menambahkan lagi kekuatan operasi mereka untuk beberapa tahun lagi.

Perkara yang perlu diketahui juga tentang syarikat ini adalah mereka tidak memasuki dalam bisnes yang memberikan keuntungan yang tinggi, namun boleh memberikan pulangan yang stabil. Dari perspektif pelabur, anda boleh jangkakan pergerakan yang tidak begitu drastik kepada harga saham. Namun, ianya saham yang boleh dipantau sekiranya sektor pembinaan mendapat rentaknya.


IPO ACO Group untuk Tambah Kedai dan Aset Perniagaan

IPO ACO Group sudah dibuka untuk umum yang akan disenaraikan dalam pasaran ACE. Saham ini boleh dibeli dengan harga RM 0.28 seunit. Butiran tarikh IPO ini adalah seperti di bawah.

Permohonan dibuka:

27 Feb 2020, 10.00 pagi

Permohonan ditutup:

6 Mac 2020, 5.00 petang

Cabutan saham:

11 Mac 2020

Agihan saham:

17 Mac 2020

Tarikh penyenaraian:

18 Mac 2020

Pengedar aksesori dan barangan elektrik

ACO Group telah beroperasi sejak tahun 1991 dan menjalankan operasi perniagaan dalam pengedaran aksesori dan barangan elektrik untuk perindustrian, penggunaan komersial dan juga perumahan. Pelanggan mereka terdiri daripada:

Kontraktor elektrik

Pengeluar barangan elektrik

Pemilik kilang perniagaan

Arkitek

Pereka dalaman; dan

Penyedia khidmat baik pulih dan selenggara peralatan dan mesin

Barangan yang dijual oleh ACO Group terdiri daripada jenama besar global seperti Schneider Electric, Siemens, ABB, Panasonic dan lain-lain.

Struktur syarikat ACO Group pula boleh dilihat seperti di bawah.

ACO Holdings berfungsi sebagai syarikat pemegang pelaburan manakala dibawahnya adalah operasi pengedaran aksesori dan barangan elektrik. Operasi ini dijalankan di Johor, Melaka dan sekitar Lembah Klang.

Maklumat Bisnes

Market capitalization: RM 84.0 juta

PE ratio: 11.34

Operasi: Malaysia

Ibu Pejabat - Johor

Kedai Jualan - Melaka, Selangor, Johor

Produk: Aksesori dan barangan elektrik

Status syariah: Disahkan patuh syariah oleh SAC, Suruhanjaya Sekuriti

Prestasi Bisnes

Prestasi kewangan untuk ACO Group menunjukkan angka yang bagus. Pendapatan, keuntungan dan margin keuntungan masing-masing menunjukkan peningkatan setiap tahun bermula dari 2017. Pendapatan menunjukkan peningkatan sebanyak RM 10 juta secara kasar setiap tahun dari RM 114.5 juta pada tahun 2017 kepada RM 134.4 juta pada tahun 2019.

Keuntungan selepas cukai pula menunjukkan anjakan yang lebih tinggi pada tahun terbaru. Peningkatan ini dicatatkan sebanyak 48% dari RM 5.0 juta pada tahun 2018 kepada RM 7.4 juta pada tahun 2019.

Margin keuntungan syarikat juga adalah lebih baik iaitu dari RM 4.03 pada tahun 2018 meningkat kepada RM 5.52 pada tahun 2019.

Pendapatan ACO Group mengikut kumpulan barangan adalah seperti di bawah:

FPE 30 November 2019

Segmen

RM (Juta)

Peratus (%)

Kabel, wayar dan aksesori

54.32

40.43

Aksesori dan barangan elektrik

34.49

25.67

Pengagihan elektrik, perlindungan dan peranti kawalan

34.14

25.41

Lain-lain

11.42

8.49

Dari Financial Ratio, ACO Group mencatatkan gearing ratio yang agak tinggi iaitu 0.73. Ini adalah tahap yang agak tinggi, namun basih belum kritikal.

Analisis Pasaran untuk ACO Group

Dalam Laporan Selidik Pasaran atau IMR, Vital Factor Consulting (VFC) mengelaskan aktiviti perniagaan ACO Group sebagai pengedaran aksesori dan barangan elektrik di Malaysia. Mereka beroperasi dengan membeli barangan dari pengeluar atau penjual lain, menjadikan barangan ini milik mereka, dan kemudian agihkan barangan ini ke mana-mana kedai jualan yang mereka miliki.

VFC juga mengenal pasti ACO Group sebagai pengedar full-line barangan perindustrian untuk aksesori dan barangan elektrik. Full-line di sini bermaksud barangan yang dijual merangkumi segmen barangan yang luas dengan jenama yang pelbagai. Segmen barangan elektrik yang dijual pula boleh dilihat seperti di bawah.

Dalam laporan penyelidikan, CAGR untuk segmen yang berkaitan dengan barangan jualan ACO Group pula adalah seperti di bawah. Jadual menunjukkan barangan industri mempunyai kadar pertumbuhan tahunan yang lebih cepat.

Data: Bank Negara Malaysia, DoSM, Vital Factor

Segmen

YoY %

CAGR %

Kabel dan wayar

-3.6

0.4 (2015-2019)

Agihan elektrik, perlindungan dan peranti kawalan

-5.8

16.5 (2015-2019)

Peralatan pencahayaan

-20.4%

-0.6 (2015-2019)

Industri pembinaan

5.3%

9.6 (2014 - 2018)

Dalam pengelasan Bank Negara, ACO Group boleh dikelaskan ke dalam industri Pengedar Barang Jualan (Distributive Trade) yang mencatatkan sumbangan 14.7% daripada jumlah KDNK Malaysia. CAGR dari 2014 ke 2018 pula mencatatkan peningkatan sebanyak 9.9%. Sekiranya melihat dari industri Barang Jualan Borong (Wholesale Trade) pula, sumbangan KDNK industri adalah sebanyak 7.2% kepada ekonomi Malaysia. CAGR dari tahun 2014 ke 2018 pula mencatatkan peningkatan sebanyak 8.7%.

Dalam prospektus, pesaing yang menjalankan aktiviti yang sama, sama ada secara keseluruhan atau melalui anak syarikat mereka dikenal pasti seperti di bawah.

PE ratio untuk ACO Group pada 11.34 dianggap berpatutan. Menggunakan iSaham Portfolio, anda boleh lihat perbandingan antara PE Ratio dan Market Capitalization (dalam RM juta) untuk Pansar dan EITA yang dikenal pasti sebagai pesaing yang tersenarai dalam Bursa Malaysia.

Penggunaan Dana IPO

ACO Group akan mengumpul dana sebanyak RM 16.24 juta. Dana ini akan dibahagikan seperti di bawah.

Segmen

RM (Juta)

Peratus (%)

Penapakan kedai jualan baru dan kedai konsep lampu

4.2

25.86

Penapakan ibu pejabat baru dan pusat pengedaran

2.50

15.39

Belian trak baru dan naik taraf sistem IT

2.00

12.32

Modal kerja

4.24

26.11

Perbelanjaan untuk IPO

3.30

20.32

Jumlah

16.24

100.00

Walaupun gearing ratio telah pun mencecah 0.50, tiada dana yang digunakan untuk bayaran semula pinjaman bank. Kebanyakan dana akan digunakan untuk perkembangan perniagaan dari segi pembukaan kedai baru, kedai konsep lampu, pusat pengedaran dan ibu pejabat baru. Selain itu, mereka juga merancang untuk membeli tiga buah lori muatan 16 tan dan juga naik taraf sistem IT.

Kesimpulan

Markah: 3/4

IPO ACO Group ini mendapat skor sebanyak 3/4. Syarikat ini mempunyai tahap hutang yang agak tinggi. Namun, tiada sebarang dana pun digunakan untuk bayaran semula pinjaman hutang ini. Semuanya perancangan dana telah diperuntukkan untuk perkembangan perniagaan. Prestasi kewangan ACO Group menunjukkan perkembangan yang sihat dan secara keseluruhannya, IPO ini kelihatan positif.

Cara Membeli

IPO ACO Group Berhad ni boleh dibeli melalui bank. Sekiranya anda menggunakan Maybank atau CIMB, anda boleh gunakan link yang disediakan ini.

Tutorial video membeli IPO dengan Maybank

Tutorial video membeli IPO dengan CIMB Clicks

Blog membeli IPO dengan Maybank


IPO Agmo untuk Mengembangkan Penawaran Penyelesaian Digital

Agmo Holdings Berhad terlibat dalam pembangunan aplikasi mudah alih dan web, penyediaan perkhidmatan berasaskan platform digital, dan penyediaan perkhidmatan langganan,
hosting
, sokongan teknikal dan penyelenggaraan.

Butiran IPO syarikat adalah seperti berikut:

Harga IPO:

RM 0.26

Status syariah:

Penilaian tidak dibuat

Pasaran:

ACE

Permodalan pasaran:

RM 84.5 juta

Nisbah PE:

12.63

Permohonan ditutup:

8 Ogos 2022

Cabutan saham:

10 Ogos 2022

Tarikh penyenaraian:

18 Ogos 2022

Dalam prospektus, penilaian syariah tidak dibuat, namun Elzar Shariah telah memberi status diragui kerana ketiadaan maklumat yang mencukupi.

Bisnes Agmo

Agmo telah diperbadankan pada 5 Januari 2021 sebagai syarikat swasta di bawah nama Agmo Holdings Sdn Bhd dan ditukarkan kepada syarikat awam berhad pada 30 September 2021. Struktur syarikat adalah seperti berikut:

Agmo beroperasi dalam 3 perniagaan utama iaitu:

Pembangunan aplikasi mudah alih dan web.

Penyediaan perkhidmatan berasaskan platform digital.

Penyediaan perkhidmatan langganan,
hosting
, sokongan teknikal dan penyelenggaraan.

Model perniagaan syarikat Agmo adalah seperti berikut:

Majoriti pendapatan syarikat diperoleh dari segmen pembangunan aplikasi mudah alih dan web, diikuti segmen penyediaan perkhidmatan langganan,
hosting
, sokongan teknikal dan penyelenggaraan. Seterusnya adalah segmen penyediaan perkhidmatan berasaskan platform digital.

Kebanyakan pelanggan syarikat Agmo adalah daripada perniagaan dan syarikat dari pelbagai industri seperti
healthcare
, logistik,
oil & gas
, automotif, perkhidmatan kewangan, agensi kerajaan dan pelbagai lagi.

Kesan COVID-19 terhadap bisnes

Disebabkan pandemik COVID-19, Kerajaan Malaysia telah mengenakan pelbagai peringkat sekatan pergerakan di seluruh negara (iaitu PKP, PKP bersyarat, PKP pemulihan, dan lain-lain). Sepanjang tempoh PKP ini, pekerja syarikat Agmo meneruskan kerja-kerja syarikat dari rumah. Oleh itu, operasi perniagaan syarikat dapat diteruskan dan tidak ada gangguan pada operasi perniagaannya mahupun kelewatan masa dalam pelaksanaan projek mereka.

Dalam tempoh sekatan pergerakan ini, Agmo telah menghadapi satu penangguhan projek yang sepatutnya dirancang untuk disiapkan pada Jun 2021, tetapi telah siap pada November 2021. Memandangkan projek itu telah siap dalam tahun yang sama, tiada kesan kepada prestasi kewangan syarikat Agmo. Selain itu, tiada lagi penangguhan projek atau pembatalan projek membawa kepada kesan terhadap prestasi kewangan syarikat. Syarikat Agmo Holdings juga tidak menghadapi sebarang gangguan dalam perolehan dan penerimaan bekalan daripada pembekal kami atau menghadapi sebarang gangguan dalam jadual penghantaran ke pelanggan-pelanggan syarikat Agmo.

Prestasi kewangan

Agmo Holdings menunjukkan pendapatan yang menaik dari tahun kewangan 2019 sehingga tahun kewangan 2022. Pendapatan mereka meningkat sebanyak 14% iaitu daripada RM 5.4 juta pada tahun 2019, menjadi RM RM 6.21 juta pada tahun 2020. Kenaikan pendapatan kemudian diteruskan lagi pada tahun kewangan 2021, iaitu sebanyak 45% menjadikan pendapatan pada tahun tersebut sebanyak RM 9.04 juta. Kenaikan pendapatan ini diteruskan lagi pada tahun kewangan 2022 dengan peningkatan sebanyak 83% bersamaan RM 7.5 juta menjadi RM 16.53 juta.

Pendapatan syarikat Agmo Holdings Berhad dibahagikan kepada 3 segmen iaitu pembangunan aplikasi mudah alih dan web, penyediaan perkhidmatan berasaskan platform digital, dan penyediaan perkhidmatan langganan,
hosting
, sokongan teknikal dan penyelenggaraan.

Jika dilihat pada rajah di atas, majoriti pendapatan adalah dari segmen pembangunan aplikasi mudah alih dan web. Kemudian diikuti dengan segmen perkhidmatan langganan,
hosting
, sokongan teknikal dan penyelenggaraan, dan segmen perkhidmatan berasaskan platform digital. Secara keseluruhannya, pendapatan bagi semua segmen ini mengalami peningkatan setiap tahun, termasuk untuk tempoh kewangan 2022.

Strategi IPO dan masa depan

Dana yang diterima dari IPO ini akan digunakan untuk tujuan seperti yang berikut:

Dana

Nilai (juta)

Peratusan (%)

Pembentukan pasukan Penyelidikan & Pembangunan (R&D)

3.45

15.6

Pembentukan pasukan jualan, pemasaran, & pembangunan perniagaan

2.46

11.1

Pembentukan bahagian sokongan teknikal & perkhidmatan penyelenggaraan

3.56

16.1

Penubuhan pusat latihan dan pembangunan

2.54

11.5

Pengembangan syarikat ke Singapura

0.69

3.1

Modal kerja untuk pengembangan pembangunan aplikasi mudah alih dan web, dan perkhidmatan berasaskan platform digital

5.92

26.8

Modal kerja untuk penubuhan pejabat baharu

0.3

1.4

Perbelanjaan penyenaraian

3.18

14.4

Jumlah

22.10

100.0

Majoriti dana yang dikutip daripada penyenaraian IPO iaitu sebanyak RM 5.92 juta (26.8% daripada dana IPO) akan diperuntukkan untuk modal kerja dan perbelanjaan bagi memenuhi keperluan untuk pengembangan pembangunan aplikasi mudah alih dan web, dan perkhidmatan berasaskan platform digital. Sebanyak 1.4% (RM 0.3 juta) akan digunakan sebagai modal kerja untuk penubuhan pejabat baharu di Lembah Klang.

Syarikat Agmo bercadang untuk menggunakan dana IPO yang dikutip sebanyak RM 9.47 untuk pelaburan bagi pembentukan pasukan Penyelidikan & Pembangunan (R&D), pasukan jualan, pemasaran, & pembangunan perniagaan serta pembentukan bahagian sokongan teknikal & perkhidmatan penyelenggaraan.

Selain itu, 11.5% dari dana IPO akan digunakan untuk penubuhan pusat latihan dan pembangunan, manakala RM 0.69 juta akan digunakan untuk pengembangan perniagaan syarikat di Singapura.

Lebihan dana sebanyak RM 3.18 juta akan digunakan untuk perbelanjaan penyenaraian.

Analisis bisnes dan industri Agmo

Agmo Holdings Berhad terlibat dalam pembangunan aplikasi mudah alih dan web, penyediaan perkhidmatan berasaskan platform digital, serta penyediaan perkhidmatan untuk langganan,
hosting
, sokongan teknikal dan penyelenggaraan.

Industri pembangunan aplikasi mudah alih dan web

Mobile apps
 atau aplikasi mudah alih ialah satu aplikasi yang dibangunkan khusus untuk digunakan pada peranti (
devices
) pengkomputeran mudah alih dan
wireless
, seperti telefon pintar dan tablet. Mobile apps ini memerlukan pengguna
download
 dan
install
aplikasi tersebut daripada
app stores
 (cth. Apple App Store, Google Play Store dan Huawei AppGallery).

Web apps
 atau aplikasi web sebaliknya, ialah aplikasi berfungsi sepenuhnya dan boleh diakses pada
web browsers
 di mana-mana
devices
 seperti desktop, komputer riba dan peranti mudah alih yang lebih kecil seperti tablet dan telefon pintar.
Web apps
 ini tidak memerlukan pengguna untuk
download
 dan
install
 dalam
devices
 mereka.

Aplikasi mudah alih dan web boleh dikategorikan kepada 3 kategori, iaitu:

Prestasi industri

Saiz industri pembangunan aplikasi mudah alih dan web di Malaysia, diukur dari segi hasil jualan. Saiz industri meningkat daripada RM269.08 juta pada 2018 kepada RM514.21 juta pada 2021, pada CAGR sebanyak 24.09%.

Sumber: Prospektus syarikat

Walaupun pandemik COVID-19 melanda, industri pembangunan aplikasi mudah alih dan web di Malaysia mencatatkan pertumbuhan tahun ke tahun sebanyak 21.02% pada 2020 dan 29.43% pada 2021. Hal ini disebabkan oleh peningkatan keperluan pendigitalan daripada perniagaan semasa pandemik, dan pelaksanaan inisiatif untuk transformasi digital oleh Kerajaan Malaysia.

Persaingan

Bagi tujuan pembandingan, Smith Zander telah memilih beberapa syarikat yang menjalankan perniagaan yang serupa dengan Agmo. Syarikat-syarikat ini haruslah menetapi kriteria seperti berikut:

Syarikat
software development
 yang diperbadankan di Malaysia yang terlibat dalam pembangunan aplikasi mudah alih dan web, dan mungkin menyediakan perkhidmatan berkaitan (cth. penyediaan perkhidmatan berasaskan platform digital dan penyediaan perkhidmatan langganan,
hosting
, sokongan teknikal dan penyelenggaraan) untuk perniagaan dan organisasi

Syarikat yang mencatatkan pendapatan lebih RM1.00 juta berdasarkan tahun kewangan terkini masing-masing

Antara pesaing Agmo yang menepati kriteria-kriteria di atas adalah seperti berikut:

Sumber: Prospektus syarikat

Perbincangan

Saiz industri pembangunan aplikasi mudah alih dan web di Malaysia meningkat daripada RM269.08 juta pada 2018 kepada RM514.21 juta pada 2021, pada CAGR sebanyak 24.09%. Seperti yang dinyatakan dalam laporan IMR, pasaran sektor pembangunan aplikasi mudah alih dan web dijangka meneruskan pertumbuhan yang kukuh, didorong oleh peningkatan pengguna dalam
mobile devices
untuk melakukan aktiviti harian dalam talian, pendigitalan perniagaan dan lain-lain.

Secara keseluruhannya, Agmo Holdings menunjukkan penumbuhan yang memberangsangkan dari segi pendapatan dan keuntungan sepanjang tahun 2019 sehingga 2021. Peningkatan ini didorong daripada peningkatan keperluan pendigitalan daripada perniagaan semasa pandemik, dan pelaksanaan inisiatif untuk transformasi digital oleh Kerajaan Malaysia.

Melalui IPO ini, Agmo Holdings menunjukkan jumlah besar dana akan digunakan untuk tujuan mengembangkan perniagaan syarikat. Hal ini merupakan langkah yang positif bagi pihak syarikat untuk meningkatkan lagi pendapatan mereka. Namun begitu, syarikat Agmo masih perlu buktikan keyakinan pelabur dan keberkesanan dalam strategi mereka apabila disenaraikan di Bursa Malaysia tidak lama lagi.


IPO AME Elite Consortium Berhad Kini Boleh Dibeli

Pada 24 September baru-baru ni, kita diumumkan dengan IPO baru iaitu AME Elite Consortium Berhad. Ini adalah IPO ke 12 dalam tahun 2019 dan bakal menjadi IPO ke-4 tahun ni yang tersenarai dalam pasaran utama (main market) bursa selepas
LHI
,
HPMT
 dan
UWC
. Setakat ini, harga IPO diumumkan pada RM 1.30 sesaham, dan tarikh IPO adalah seperti di bawah.

Permohonan dibuka:

24 September 2019, 10.00 pagi

Permohonan ditutup:

30 September 2019, 5.00 petang

Cabutan saham:

2 Oktober 2019

Agihan saham:

10 Oktober 2019

Tentatif penyenaraian:

14 Oktober 2019

Contoh projek AME Elite Consortium

Syarikat berteraskan pembinaan perindustrian skala besar

AME Elite Consortium Berhad (AME) adalah syarikat pembinaan dan hartanah dengan kepakaran utama dalam bidang pembinaan kilang besar dan juga reka-dan-bina kawasan perindustrian. Aktiviti ini disokong oleh bahagian khidmat kejuruteraan dan pelaburan dan khidmat pengurusan hartanah di Malaysia. Syarikat ini bermula pada tahun 1995 dengan fokus utama dalam pengubah suaian kilang industri. Sejak tahun 2011, syarikat ini mampu membangunkan kawasan industri dengan bangunan yang berkualiti tinggi.

Aktiviti utama kumpulan syarikat ini dijalankan bersama ahli kumpulan syarikat dalam bidang tersebut:

Pembinaan kilang pembuatan berskala besar dan hartanah perindustrian (68.93%)

Pembangunan kawasan industri dan jualan atau sewaan unit kilang perindustrian (12.73%)

Menyampaikan kerja-kerja kejuruteraan dan perkhidmatan yang termasuk kejuruteraan besi, konkrit sedia-bancuh (precast concrete) dan khidmat kejuruteraan M&E (12.00%)

Pelaburan dan sewaan hartanah dan pengurusan tempat tinggal pekerja (6.34%)

(Peratusan berdasarkan sumbangan kepada pendapatan untuk tahun kewangan 31 Mac 2019)

Contoh projek AME Elite Consortium

Ringkasan bisnes

Ringkasan bisnes ini adalah seperti di bawah:

Market capitalization pada RM 555.2 juta

PE ratio pada 11.73

Beroperasi di Senai, Johor

Menjalankan pembinaan dan kejuruteraan untuk bangunan perindustrian dan juga pelaburan dan sewaan hartanah untuk residensi pekerja

Geografi pendapatan berdasarkan laporan kewangan terkini

Malaysia - RM326.6 juta (96.33%)

Singapura - RM11.9 juta (3.50%)

Australia - RM0.6 juta (0.17%)

Syarikat disahkan patuh syariah dalam prospectus

Prestasi Bisnes

AME telah menghantar empat tahun laporan kewangan sehingga terkini Mac 2019. Melihat secara kasar, pendapatan menunjukkan peningkatan dari tahun 2016 sehingga 2018, dan mendatar pada tahun 2019. Keuntungan terkini juga dicatatkan pada angka yang lebih kecil iaitu RM 50.99 juta berbanding tahun sebelumnya RM 78.22 juta, bersamaan dengan 34.8% pengurangan. Sekiranya mengira dari segi margin keuntungan, peratusan pada tahun 2018 adalah lebih besar iaitu 22.92% berbanding 2019 pada 15.04%.

Analisis pasaran

Segmen ini ditulis berdasarkan laporan industri oleh Smith Zander dalam prospektus. Laporan tersebut menjangka pertumbuhan CAGR dari 2019 - 2020 dalam industri yang diceburi AME Elite Consortium Berhad seperti berikut:

Pembinaan perindustrian - 1.16%

Konkrit sedia bancuh - 14.58%

Kejuruteraan besi - 2.78%

Khidmat M&E - 17.70%

AME terlibat dalam bisnes pembinaan bangunan perindustrian. Sebagai sebuah syarikat pembinaan, pelaburan asing yang tinggi akan memberikan peluang yang lebih baik untuk mendapatkan projek pembinaan. Johor pula adalah lokasi yang panas sebagai pilihan pelaburan di Malaysia, di mana 34.92% pelaburan asing seluruh Malaysia telah disalurkan ke negeri ini pada tahun 2018.

Aktiviti pemasangan konkrit sedia bancuh

Potensi keuntungan untuk sektor pembinaan akan menjadi baik dengan masuknya pelaburan yang lebih banyak ke dalam negara. Sektor pengeluaran yang merupakan penyumbang kedua terbesar untuk GDP Malaysia mencatatkan peningkatan pelaburan sebanyak RM87.38 bil pada tahun 2018. Sebanyak 66.4% daripada angka ini datang daripada pelaburan asing yang menunjukkan keyakinan pelabur terhadap Malaysia berada di tahap yang baik.

Pesaing bisnes

Aktiviti utama AME adalah pembinaan perindustrian yang melibatkan kilang pengeluaran berskala besar. PE ratio dianggarkan pada 11.73 yang nilainya lebih tinggi berbanding saham-saham pesaing bisnes di bawah berdasarkan laporan industri tadi. Namun harus diingat bahawa AME adalah syarikat pembinaan yang tertumpu kepada projek pembinaan perindustrian berbanding dengan pesaing yang terlibat dalam pembinaan perindustrian sebagai salah satu bisnes mereka. Nilai market capitalization yang jauh berbeza tidak menjadikan perbandingan ini suatu yang padan, namun ia disebut dalam laporan supaya kita boleh menilai dengan sendiri.

Jadual dibina menggunakan
iSaham Portfolio

Penggunaan Dana IPO

AME akan mengumpul dana sejumlah RM 111.1 juta daripada IPO ini. Pembahagian dana ini adalah seperti berikut:

Tanah dan usahasama untuk projek akan datang 62.2%

Modal kerja 20.7%

Pembesaran kapasiti pengeluaran konkrit sedia 8.1%

Perbelanjaan untuk IPO 9.0%

Hampir keseluruhan dana IPO akan digunakan untuk membiayai aktiviti bisnes. Ini adalah sesuatu yang positif bagi IPO ini. Dari segi kegunaan dana pula, mereka merancang untuk membangunkan kawasan perindustrian di negeri lain di Semenanjung Malaysia. Namun setakat ini, AME belum mempunyai projek yang khusus untuk projek akan datang. Di dalam prospektus, AME menyatakan sekiranya dana pembangunan ini tidak diperlukan dengan segera, mereka akan letakkan dana tersebut dalam instrumen pelaburan kewangan dengan matlamat untuk menjana keuntungan. Sekiranya terdapat perancangan di atas tadi yang tak dapat dijalankan, baki dana ini akan dimasukkan dalam modal kerja.

Cara Membeli

IPO AME Elite Consortium Berhad ni boleh dibeli melalui bank. Sekiranya anda menggunakan Maybank atau CIMB, anda boleh gunakan link yang disediakan ini.

Tutorial video membeli IPO dengan Maybank

Tutorial video membeli IPO dengan CIMB Clicks

Blog membeli IPO dengan Maybank


IPO AME REIT - Menyasarkan Lebih Banyak Aset dalam Portfolio

AME Real Estate Investment Trust (REIT) terlibat dalam pelaburan hartanah secara langsung dan tidak langsung dalam portfolio patuh Syariah untuk tujuan perindustrian dan berkaitan di Malaysia dan di luar negara. Butiran IPO syarikat adalah seperti berikut:

Harga IPO:

RM 1.15

Status syariah:

Dinilai syariah

Pasaran:

Utama

Permodalan pasaran:

RM 598 juta

Nisbah PE:

22.19

Permohonan ditutup:

24 Ogos 2022

Cabutan saham:

1 September 2022

Tarikh penyenaraian:

20 September 2022

Struktur AME REIT

I REIT Managers Sdn Bhd ialah
manager
 atau pengurus AME REIT. Aktiviti utama
manager
 ialah mengurus dan mentadbir AME REIT. Mereka menjalankan aktiviti pengurusan utama berkaitan dengan AME REIT, termasuk tetapi tidak terhad kepada strategi keseluruhan, strategi pengurusan risiko, strategi pemerolehan dan pelupusan, aktiviti pembangunan hartanah, pemasaran dan komunikasi, dan aktiviti lain.

Rajah berikut menggambarkan struktur AME REIT dan menunjukkan hubungan antara AME REIT,
manager,

trustee
,
property manager
, penasihat syariah dan
unitholders
.

Projek pembangunan hartanah

Portfolio awal AME REIT akan terdiri daripada 34 Hartanah yang terdiri daripada Hartanah SAC, Hartanah Indahpura dan Hartanah SILC, yang semuanya terletak sekitar Iskandar Malaysia.

Hartanah SAC
: Projek 13 hartanah perindustrian yang terletak di i-Park @ SAC dan 1 unit gudang terletak berhampiran dengan i-Park @ SAC, serta 1 unit asrama terletak bersebelahan dengan i-Park @ SAC.

Hartanah Indahpura
: Projek 11 hartanah perindustrian yang terletak di i-Park @ Indahpura dan 2 unit asrama terletak bersebelahan dengan i-Park @ Indahpura.

Hartanah SILC
: Projek 3 hartanah perindustrian yang terletak di i-Park @ SILC dan 3 unit kilang terletak di Daerah 6 @ SILC.

Kesemua 34 hartanah yang dibangunkan oleh AME Group iaitu hartanah berkaitan industri dan perindustrian, sebahagiannya adalah pembangunan masih lagi berterusan dan sebahagian lagi sudah selesai.

Rajah di bawah adalah lokasi projek pembangunan AME REIT:

Portfolio AME REIT yang terdiri daripada 34 hartanah industri dan berkaitan terletak di Iskandar Malaysia, Johor. Kesemua hartanah ini bernilai RM 557 juta. Hartanah industri dan asrama pekerja penuh disewakan. Oleh itu ia dapat menyediakan aliran tunai yang jelas dan stabil.

Kesan COVID-19

Gangguan ekonomi dan sosial yang disebabkan oleh wabak COVID-19 telah memberi kesan kepada syarikat dalam pelbagai industri. Walau bagaimanapun, tiada kesan buruk ke atas penyewaan hartanah AME REIT. Penyewaan hartanah kepada penyewa telah diteruskan dan tiada sebarang pengurangan sewa diberikan. Namun, terdapat penamatan awal penyewaan dalam tempoh selepas Mac 2020, tetapi kekosongan ini telah digantikan dengan penyewa baharu. Terdapat juga 9 penyewaan baharu dan 7 pembaharuan penyewaan yang diperoleh selepas Mac 2020.

Prestasi kewangan

AME Real Estate Investment Trust menunjukkan pendapatan yang meningkat dari tahun kewangan 2020 sehingga tahun kewangan 2022. Pendapatan mereka meningkat sebanyak 31.13% iaitu sebanyak daripada RM 26.87 juta tahun 2020, menjadi RM 35.24 juta pada tahun 2022.

Prestasi kewangan AMEREIT.

Strategi IPO dan masa depan

AME REIT tidak mengeluarkan sebarang unit baharu semasa penyenaraian IPO ini. Oleh itu, AME REIT tidak akan menerima sebarang wang tunai daripada penyenaraian ini.

Anggaran perbelanjaan penyenaraian adalah RM 5 juta dan akan dibiayai melalui dana jana dalaman daripada hartanah subjek dan/atau kemudahan pembiayaan yang diperolehi oleh AME REIT.

Pecahan anggaran perbelanjaan berhubung dengan penyenaraian ini adalah seperti ikut:

Dana

Nilai (juta)

Peratusan (%)

Yuran profesional dan nasihat

3

60

Yuran kawal selia

0.63

12.6

Percetakan, perhubungan pelabur dan perbelanjaan lain yang berkaitan

1.37

27.4

Jumlah

5

100

Anggaran perbelanjaan IPO

Dari rajah di atas, dapat dilihat majoriti daripada jumlah perbelanjaan akan digunakan untuk membayar yuran-yuran profesional seperti pembayaran broker dan komisyen. Baki selebihnya akan digunakan untuk membayar yuran kawal selia dan perbelanjaan lain seperti percetakan.

Analisis bisnes dan industri AME REIT

Menurut laporan IMR, AME REIT ialah amanah pelaburan hartanah yang ditubuhkan dan diuruskan oleh I REIT Managers Sdn Bhd.  Portfolio AME REIT ini adalah terdiri daripada hartanah perindustrian dan asrama di Johor.

Pasaran hartanah industri

Hartanah industri adalah salah satu jenis hartanah yang digunakan untuk menjalankan aktiviti perindustrian; seperti pembuatan, pengeluaran, pemprosesan dan penyimpanan bahan dan produk. Antara contoh hartanah industri adalah seperti kilang dan gudang.

Di Malaysia, hartanah industri dikategorikan kepada beberapa jenis, iaitu teres, rumah berkembar, kilang, kompleks industri dan kluster. Jenis hartanah industri ini kebiasaannya dibina di dalam taman perindustrian iaitu sebuah kawasan yang digunakaan untuk tujuan perindustrian. Taman industri ini boleh dibahagikan seperti berikut:

Jenis taman industri di Malaysia.

Taman perindustrian zon bebas
 (
free zone
) - Kawasan dimana barangan dan perkhidmatan boleh dibawa, dibuat dan dibekalkan tanpa bayaran kastam, cukai dan lain-lain. Contoh zon bebas adalah Port Klang Free Zone.

Taman industri campuran
 (
mixed
) - Taman yang terdiri daripada syarikat-syarikat kecil dari pelbagai sektor. Contoh taman industri campuran adalah Taman Perindustrian Cemerlang.

Taman perindustrian khusus
 (
specialised
) - Taman yang dikhaskan untuk industri tertentu. Antara contoh taman perindustrian khusus adalah Pengerang Integrated Petroleum Complex dan Proton City.

Taman perindustrian berpagar dan berkawal
 (
gated and guarded
) - Taman yang dikawal selia dengan pagar perimeter dan ciri keselamatan yang dipertingkatkan seperti sistem pengurusan pelawat, sistem akses kad pintar, pengawasan televisyen litar tertutup (CCTV) dan rondaan pengawal. Contoh kawasan ini adalah seperti di Setia Business Park.

Prestasi industri

Permintaan terhadap industri hartanah di Malaysia ditunjukkan dengan nilai transaksi hartanah industri. Jumlah nilai transaksi hartanah industri di Malaysia meningkat daripada RM 12.02 bilion pada tahun 2016 sehingga RM 16.97 bilion pada tahun 2021, dengan jumlah CAGR sebanyak 7.14%.

Pada tahun 2020, jumlah nilai transaksi hartanah industri mencatatkan penurunan sebanyak 13.95% disebabkan oleh pandemik COVID-19 yang telah menjejaskan aktiviti ekonomi. Penurunan ini adalah sejajar dengan kejatuhan pasaran hartanah. Walaubagaimanapun, tahun 2021 menunjukkan peningkatan yang kuat dengan pertumbuhan sebanyak 32.89%.

Persaingan

AME REIT adalah sebuah amanah pelaburan hartanah untuk hartanah industri di Johor. Rajah di bawah menunjukkan gambaran keseluruhan REIT yang disenaraikan di Bursa Malaysiadi mana lebih 10.00% daripada unit hartanah pegangan mereka adalah hartanah industri. AME REIT juga turut disenaraikan dibawah bagi tujuan perbandingan.

REIT dengan hartanah industri di Malaysia.

Perbincangan

Sewaktu pandemik COVID-19 melanda, terdapat penurunan yang mendadak terhadap aktiviti ekonomi yang secara tidak langsung telah menyebabkan kejatuhan pasaran hartanah. Walaubagaimanapun, AME REIT tidak mengalami kesan yang buruk oleh kerana tiada gangguan yang berlaku pada penyewaan hartanah dan tiada pengurangan kadar sewaan berlaku.

Melabur dalam dana REIT adalah salah satu cara untuk melabur dalam bidang hartanah tanpa memerlukan dana yang banyak. Namun, kewangan syarikat, prestasi industri dan juga gambaran keseluruhan dana REIT secara keseluruhan juga perlu diambil kira sebelum membuat sebarang keputusan pelaburan.

Untuk bacaan lebih lanjut tentang REIT, boleh rujuk blog
Melabur Hartanah dengan Modal yang Rendah Melalui REIT
.


IPO Betamek - Mengembangkan Kebolehan EMS untuk Industri Automotif

Betamek Berhad, melalui anak-anak syarikatnya terlibat dalam servis penyediaan perkhidmatan pembuatan elektronik (EMS) untuk industri automotif di Malaysia. Antara produk elektronik yang dikeluarkan oleh syarikat ini ialah seperti sistem infotainment kereta, sensor, kabel HDMI, suis cermin dan pengecas USB.

Butiran IPO syarikat adalah seperti berikut:

Harga IPO:

RM 0.50

Status syariah:

Dinilai shariah

Pasaran:

ACE

Permodalan pasaran:

RM 225 juta

Nisbah PE:

16.7

Permohonan ditutup:

7 Oktober 2022

Cabutan saham:

12 Oktober 2022

Tarikh penyenaraian:

26 Oktober 2022

Perniagaan Betamek Berhad

Betamek Berhad telah diperbadankan di Malaysia pada 7 Disember 2021 sebagai sebuah syarikat swasta di bawah nama Betamek Sdn Bhd dan ditukarkan kepada syarikat awam berhad pada 18 Mac 2022.

Mirzan bin Mahathir, anak kepada bekas Perdana Menteri Malaysia iaitu Tun Dr. Mahathir, merupakan pemilik terbesar syarikat ini melalui pegangan saham sebanyak 72%.

Struktur syarikat selepas disenaraikan adalah seperti berikut:

Sumber: Prospektus IPO

Betamek Berhad melalui anak-anak syarikatnya terlibat dalam operasi penyediaan perkhidmatan pembuatan elektronik (EMS) untuk industri automotif di Malaysia.

Majoriti pendapatan syarikat diperoleh dari segmen reka bentuk dan pembuatan produk audio dan visual kenderaan. Pada tahun 2022, segmen ini menyumbang sebanyak 80.5% daripada pendapatan keseluruhan syarikat.

Rajah berikut menggambarkan model perniagaan Betamek Berhad:

Model perniagaan syarikat Betamek

Prestasi kewangan

Secara keseluruhannya, Betamek Berhad merekodkan pertambahan pendapatan dari tahun 2019 hingga 2022. Pendapatan mereka meningkat sebanyak 3.31% iaitu daripada RM 126.54 juta pada tahun 2019 menjadi RM 130.73 juta pada tahun 2020.

Pada tahun 2021 pula, mereka mencatatkan pendapatan yang sedikit menurun sebanyak 0.7% iaitu daripada RM 130.73 juta kepada RM 129.87 juta pada tahun 2021. Penurunan ini adalah disebabkan oleh jualan yang sedikit merosot untuk produk audio dan visual kenderaan.

Walaupun begitu, Betamek mula mencatatkan kenaikan pendapatan sebanyak 2.45% iaitu daripada RM 129.87 juta pada tahun 2021 kepada RM 133.05 juta untuk tahun 2022. Kenaikan ini dibantu oleh pertambahan permintaan untuk produk audio dan visual terutamanya untuk kereta keluaran Perodua.

Prestasi kewangan Betamek Berhad

Pendapatan syarikat Betamek Berhad datang dari 2 jenis produk utama iaitu:

Sistem audio dan visual kenderaan

Aksesori kenderaan

Pendapatan syarikat mengikut jenis produk adalah seperti di bawah:

Prestasi kewangan mengikut jenis produk

Rajah di atas menunjukkan bahawa majoriti pendapatan syarikat datang daripada penjualan produk berkaitan audio dan visual kenderaan. Dari tahun 2019 hingga 2022, produk ini menyumbang sebanyak 78.5%, 77.7%, 79.5% dan 80.5% daripada keseluruhan pendapatan syarikat.

Pelanggan utama syarikat

Pada tahun 2022, Betamek Berhad mempunyai beberapa pelanggan utama yang menyumbang sebanyak 98.5% daripada keseluruhan pendapatan syarikat. Majoriti pendapatan mereka iaitu sebanyak 95% disumbang oleh syarikat Perodua melalui penjualan produk berkaitan audio dan aksesori kereta.

Berikut merupakan senarai pelanggan utama Betamek Berhad untuk tahun 2022:

Sumber: Prospektus IPO

Kelebihan daya saing

Betamek Berhad mempunyai keupayaan untuk menyediakan servis EMS secara menyeluruh kepada pengilang automotif di Malaysia. Antara servis yang disediakan oleh mereka ialah seperti pembuatan dan pemasangan papan litar bercetak (PCB), pemasangan produk dan pembinaan sistem berkotak. Syarikat ini menyediakan servis EMS pada semua peringkat (one-stop solution) iaitu bermula dari proses pembangunan sehingga penghantaran produk siap.

Selain itu, Betamek merupakan rakan kongsi perniagaan yang utama kepada syarikat Perodua. Mereka mempunyai aliran tunai yang stabil berikutan permintaan produk yang sentiasa tinggi daripada Perodua untuk produk berkaitan audio dan visual kenderaan. Mengikut rekod, Betamek telah menjadi pembekal sistem audio kepada syarikat Perodua sejak model pertama keluaran mereka lagi iaitu Kancil pada tahun 1994. Kini, Betamek menjadi pembekal utama sistem audio kepada 63.2% kereta keluaran Perodua di Malaysia.

Risiko berkaitan perniagaan dan operasi

Betamek sangat bergantung kepada prestasi perniagaan syarikat Perodua. Hal ini kerana, untuk tahun 2022 sahaja, 95% atau RM 126.33 juta daripada keseluruhan pendapatan Betamek disumbang oleh Perodua terutamanya melalui penjualan produk berkaitan audio dan visual kereta.

Sekiranya Perodua tidak mampu untuk kekal kompetitif dan terkedepan dalam industri automotif terutamanya dalam segmen reka bentuk dan teknologi kereta, permintaan orang ramai terhadap produk kereta keluaran Perodua mungkin akan berkurangan. Ini secara tidak langsung akan menjejaskan prestasi perniagaan Betamek yang menjadi pembekal utama produk elektronik automotif kepada mereka.

Strategi IPO dan masa depan

Dana yang diterima dari IPO ini akan digunakan untuk tujuan seperti yang berikut:

Dana

Nilai (Juta)

Peratusan (%)

Pembangunan produk baharu

7.00

20.7

Pengembangan ruang pejabat dan fasiliti

6.50

19.3

Pembelian peralatan baharu

3.00

8.9

Modal kerja

3.85

11.40

Pembayaran balik pinjaman bank

10.00

29.6

Pembayaran kos penyenaraian

3.40

10.1

Jumlah

33.75

100

Sebanyak RM 7.0 juta bersamaan 20.7% daripada keseluruhan dana akan digunakan untuk tujuan penyelidikan dan pembangunan (R&D) produk baharu. Antara produk yang akan terlibat dalam R&D ini adalah seperti visual kenderaan, sensor, akses keselamatan, sistem infotainment, integrasi telefon pintar, telemetri, solusi
e-call
dan pelbagai aplikasi IoT yang lain.

Betamek juga akan membelanjakan RM 6.5 juta atau 19.3% daripada dana IPO untuk tujuan pengembangan ruang pejabat, tempat penyimpanan peralatan dan fasiliti lain. Dana ini akan digunakan untuk membayar kerja-kerja pembinaan seperti substruktur, mekanikal, elektrik dan kemasan kilang yang terletak di Rawang. Pengembangan ini adalah untuk meningkatkan kecekapan pengurusan dan operasi sejajar dengan aktiviti R&D produk yang akan dijalankan nanti.

Selain itu, dana sebanyak RM 3.0 juta akan digunakan Betamek untuk tujuan pembelian peralatan baharu. Ini adalah sebahagian daripada strategi syarikat untuk mengautomasikan operasi kilang ke arah meningkatkan produktiviti, kelajuan dan kualiti kerja. Antara peralatan baharu yang bakal dibeli adalah seperti mesin sinar-X dan mesin pemeterian automatik.

Analisis perniagaan dan industri

Betamek Berhad, melalui anak-anak syarikatnya terlibat dalam servis penyediaan perkhidmatan pembuatan elektronik (EMS) untuk industri automotif di Malaysia.

Industri elektronik automotif

Peralatan elektronik automotif adalah penting untuk memastikan setiap kenderaan itu dapat berfungsi sepenuhnya. Peralatan ini terdapat dalam sistem kawalan kuasa, aplikasi keselamatan, komunikasi dan hiburan termasuk elektronik badan kenderaan. Peralatan ini digunapakai dalam keseluruhan proses automasi kenderaan bermula daripada enjin hingga diagnosis prestasi. Penganalisa pasaran, Providence menjangkakan hasil jualan perlatatan ini akan meningkat dengan CAGR sebanyak 5.4% iaitu daripada RM 32.3 bilion pada tahun 2019 kepada RM 39.9 bilion pada tahun 2025.

Segmen perkhidmatan pembuatan elektronik (EMS) pula merujuk kepada proses yang terlibat untuk menghasilkan sesuatu komponen elektronik kenderaan. Ia termasuk reka bentuk, pembuatan, ujian, pengedaran serta penyediaan servis pembaikan produk elektronik untuk pengeluar asal kenderaan (OEM).

Berikut merupakan rantaian proses untuk industri EMS automotif:

Industri EMS automotif

Industri automotif di Malaysia

Jualan kenderaan di Malaysia meningkat dengan CAGR sebanyak 1.4% iaitu daripada 580,085 unit pada tahun 2016 kepada 604,287 unit pada tahun 2019. Kenaikan ini dibantu oleh pertumbuhan ekonomi dan aliran perdagangan serantau. Walaupun begitu, jualan kenderaan sedikit menurun untuk tahun 2020 dan 2021 disebabkan sekatan ekonomi yang dikenakan oleh kerajaan berikutan pandemik COVID-19.

Sumber: Prospektus IPO

Proton dan Perodua menyumbang sebanyak 59.9% daripada keseluruhan jualan kenderaan di Malaysia dan selebihnya disumbang oleh pengeluar dari negara luar seperti Honda dan Toyota. Setakat tahun 2019 hingga 2022, Perodua memegang majoriti jualan kenderaan di Malaysia dengan peratus sebanyak 39.77% hingga 37.39%.

Sumber: Prospektus IPO

Penguasaan pasaran Betamek

Pada tahun 2021, Betamek membekalkan sebanyak 120,335 unit sistem infotainment kereta kepada syarikat Perodua. Jumlah jualan kereta penumpang dan komersial untuk semua jenis kenderaan pada tahun yang sama ialah sebanyak 508,911 unit. Dengan ini, Betamek memegang 23.6% daripada nilai pasaran untuk segmen tersebut.

Jika dibandingkan dengan jumlah jualan kereta penumpang sahaja pula, Betamek menguasai 26.6% daripada nilai pasaran berdasarkan 452,663 unit kereta terjual pada tahun 2021. Penguasaan pasaran ini dapat dicapai oleh Betamek berikutan keupayaan mereka untuk membekalkan peralatan elektronik kepada 63.2% kereta Perodua yang terjual di Malaysia pada tahun 2021.

Persaingan

Bagi tujuan perbandingan, Providence telah memilih beberapa syarikat awam dan swasta yang terlibat dalam servis penyediaan perkhidmatan pembuatan elektronik (EMS) berkaitan automotif di Malaysia.

Senarai syarikat tersebut adalah seperti berikut:

Pesaing syarikat

Perbincangan

Industri automotif sedang berkembang pesat di Malaysia. Persatuan Automotif Malaysia (MAA) menjangkakan bahawa jualan kereta akan meningkat sebanyak 17.89% iaitu daripada 508,911 unit pada tahun 2021 kepada 600,000 unit pada tahun 2022. Ini dibantu oleh pengecualian cukai jualan kenderaan melalui Pelan Jana Semula Ekonomi Negara (PENJANA) yang mendorong pengeluar kenderaan untuk merancakkan lagi industri automotif di Malaysia.

Peningkatan ini secara tidak langsung akan membantu Betamek Berhad yang merupakan pemain penting dalam industri EMS peralatan automotif di Malaysia. Pendapatan mereka secara keseluruhannya meningkat sebanyak sebanyak 5.14% daripada tahun 2019 hingga tahun 2022 berikutan pertambahan permintaan produk visual dan audio kereta terutamanya daripada syarikat Perodua.

Sebahagian besar dana IPO akan digunakan oleh Betamek untuk tujuan (R&D) produk baharu seperti visual kenderaan, sensor, akses keselamatan dan sistem infotainment kereta. Mereka menjanjikan produk yang lebih canggih pada masa hadapan seterusnya mempu menjadi pengeluar utama komponen elektronik untuk industri automotif di Malaysia.


IPO Cosmos - Meningkatkan Kapasiti Pengeluaran dengan Bangunan dan Jentera Baharu

Cosmos Technology International Berhad terlibat dalam perniagaan pengedaran dan instrumentasi produk kawalan bendalir. Selain itu, mereka juga terlibat dalam pembuatan produk logam untuk kegunaan industri air, sisa minyak dan gas.

Butiran IPO syarikat ini adalah seperti berikut:

Harga IPO:

RM 0.35

Status syariah:

Interim-Shariah oleh Elzar

Pasaran:

ACE

Permodalan pasaran:

RM 89.78 juta

Nisbah PE:

12.04

Permohonan ditutup:

22 September 2022

Cabutan saham:

27 September 2022

Tarikh penyenaraian:

6 Oktober 2022

Perniagaan Cosmos Technology International

Syarikat ini telah diperbadankan pada 14 Mei 2019 sebagai sebuah syarikat sendirian berhad di bawah nama Cosmos Technology International Sdn Bhd dan ditukarkan kepada syarikat awam berhad pada 30 September 2019.

Syarikat Cosmos telah dinyahsenarai daripada pasaran LEAP pada 10 November 2021 berikutan daripada permohonan syarikat untuk disenaraikan di pasaran ACE. Struktur syarikat adalah seperti berikut:

Struktur syarikat selepas disenaraikan

Cosmos beroperasi dalam 2 segmen perniagaan utama iaitu:

Pembuatan produk logam untuk kegunaan industri air, minyak dan gas.

Pengedaran dan perkhidmatan instrumentasi produk kawalan bendalir.

Berikut adalah model perniagaan untuk syarikat Cosmos:

Model perniagaan syarikat

Pada tahun kewangan berakhir 2022, majoriti pendapatan syarikat diperoleh dari segmen pembuatan produk logam untuk kegunaan industri air, minyak dan gas. Segmen ini menyumbang sebanyak 61.20% kepada keseluruhan pendapatan syarikat.

Selain itu, pasaran domestik merupakan penyumbang utama kepada pendapatan syarikat dengan nilai sebanyak 52.88% hingga 84.37% untuk tahun kewangan 2019 hingga 2022. Pendapatan selebihnya diperoleh daripada pasaran luar negara terutamanya Amerika Syarikat.

Di bawah merupakan beberapa contoh produk kawalan bendalir dan logam yang diedarkan oleh Cosmos:

Sebahagian produk kawalan bendalir yang diedarkan oleh Cosmos

Produk logam untuk kegunaan industri air, sisa minyak dan gas

Prestasi kewangan

Cosmos menunjukkan prestasi kewangan yang bercampur-campur untuk tahun kewangan 2019 hingga 2022. Untuk penerangan yang lebih terperinci adalah seperti di bawah:

Pendapatan Cosmos menurun sebanyak RM 18.89 juta atau 42.85% daripada RM 44.08 juta pada tahun 2019 kepada RM 25.19 juta pada tahun 2020. Penurunan ini adalah disebabkan oleh prestasi jualan yang menurun dalam segmen pembuatan produk logam. Ini berpunca daripada pengurangan permintaan untuk produk logam terutamanya daripada pelanggan minyak dan gas berikutan harga minyak mentah dunia yang mengalami penurunan ketara pada tahun 2020.

Pada tahun 2021 pula, Cosmos mencatatkan pertumbuhan pendapatan sebanyak RM 8.53 juta atau 33.88% daripada RM 25.19 juta pada tahun 2020. Ini disebabkan oleh peningkatan permintaan dalam segmen pengedaran, pemasangan dan perkhidmatan meter air terutamanya daripada pihak berkuasa air negeri yang berlainan.

Cosmos mencatatkan pertumbuhan pendapatan yang berterusan pada tahun kewangan 2022 dengan peningkatan sebanyak RM 15.40 juta atau 45.66% daripada RM 33.72 juta pada tahun 2021. Ini disokong oleh peningkatan permintaan untuk produk logam terutamanya daripada pelanggan yang terlibat dalam industri minyak dan gas kesan kenaikan harga minyak mentah dunia.

Prestasi kewangan

Pendapatan syarikat Cosmos dibahagikan kepada 2 segmen utama iaitu pengedaran dan perkhidmatan instrumentasi produk kawalan bendalir dan penjualan produk logam untuk kegunaan industri air, minyak dan gas.

Prestasi kewangan mengikut segmen

Berdasarkan rajah di atas, majoriti pendapatan syarikat adalah dari segmen penjualan produk logam untuk kegunaan industri air, minyak dan gas. Sepanjang tahun kewangan 2019 hingga 2022, penjualan produk logam menyumbang 74.49%, 58.41%, 46.58% dan 61.20% kepada jumlah pendapatan syarikat.

Pelanggan utama syarikat

Secara umumnya, produk dan perkhidmatan Cosmos banyak diedarkan kepada syarikat yang terlibat di dalam industri air, sisa minyak dan gas. Antara kriteria pelanggan utama Cosmos adalah seperti berikut:

Pihak berkuasa air, pengendali air dan pengendali rawatan air sisa

Kontraktor untuk loji rawatan air dan air sisa

Syarikat peralatan dan perkhidmatan medan minyak

Di bawah merupakan 5 pelanggan utama Cosmos untuk tahun kewangan 2022:

Syarikat

Negara Asal

Jenis Produk

Tempoh Perniagaan (Tahun)

Peratus Penglibatan (%)

NOV (Malaysia) SB

Malaysia

Peralatan logam

12

18.01

National Oilwell Varco, Inc.

Amerika Syarikat

Peralatan logam

6

15.63

NOV Process & Flow Technologies Malaysia SB

Malaysia

Peralatan logam

1

15.50

Air Selangor

Malaysia

Kawalan bendalir

5

9.84

M8 Machinery SB

Malaysia

Perlatan logam

4

7.90

Kelebihan daya saing

Cosmos melalui anak syarikatnya, Cosmos Instruments, merupakan rakan kongsi yang sah kepada Siemens Malaysia Sdn Bhd (SMSB). Melalui kerjasama ini, Cosmos mampu mendapatkan akses yang lengkap terhadap keseluruhan portfolio perniagaan SMSB termasuk kelebihan sokongan teknikal dan latihan yang disediakan oleh mereka.

Manakala anak syarikat Cosmos yang lain iaitu MCI, memiliki keupayaan dalam pembinaan dan penyesuaian produk logam yang pelbagai. Ini adalah penting untuk memenuhi permintaan pelanggan yang datang dari latar belakang industri yang berbeza.

Selain itu, perniagaan Cosmos juga diuruskan oleh barisan kakitangan yang berpengalaman. Pengarah urusan mereka iaitu Dato' Chong, telah terlibat dalam industri berkaitan air sejak tahun 1991 lagi. Beliau memainkan peranan penting dalam memacu pertumbuhan dan dasar syarikat untuk 18 tahun yang terakhir.

Risiko berkaitan perniagaan dan operasi

Cosmos bergantung kepada syarikat Siemens Malaysia Sdn Bhd yang merupakan pembekal utama untuk produk kawalan bendalir. Siemens Malaysia membekal sebanyak 24.54%, 46.09%, 62.45% dan 38.18% daripada jumlah pembelian yang yang dilakukan oleh syarikat Cosmos dari tahun 2019 hingga 2022. Sekiranya Siemens Malaysia menamatkan kontrak pembekalan, seluruh kegiatan perniagaan Cosmos akan terganggu dan seterusnya akan menjejaskan prestasi kewangan mereka.

Senarai pembekal utama peralatan kepada Cosmos

Cosmos banyak bergantung kepada pelanggan utama mereka. Majoriti pendapatan syarikat Cosmos diperoleh daripada penjualan produk logam untuk pelanggan minyak dan gas tertutamanya syarikat NOV Malaysia Sdn Bhd dan National Oilwell Varco. Dari tahun 2019 hingga 2022, kedua-dua syarikat ini menyumbang sebanyak 71.79%, 56.18%, 26.62% dan 33.64% kepada keseluruhan pendapatan syarikat. Kegagalan untuk meneruskan perniagaan dengan kedua-dua syarikat ini pada masa hadapan akan menjejaskan hasil pendapatan tahunan Cosmos.

Selain itu, perniagaan Cosmos dipengaruhi oleh prestasi semasa industri minyak dan gas serta industri berkaitan sisa air. Sebagai contoh, kemerosotan dalam harga minyak mentah dunia akan menyebabkan pelanggan Cosmos mula mengurangkan permintaan bekalan produk logam atau menangguh projek sedia ada sebagai inisiatif pemotongan kos operasi syarikat. Ini secara tidak langsung akan menjejaskan keseluruhan jualan produk logam Cosmos.

Strategi IPO dan masa depan

Dana yang diterima dari IPO ini akan digunakan untuk tujuan seperti yang berikut:

Dana

Nilai (Juta)

Peratusan (%)

Perolehan bangunan baharu

10.00

44.56

Modal kerja

4.44

19.80

Pembelian jentera baharu

3.50

15.59

Pembayaran kos penyenaraian

3.00

13.37

Pembayaran balik pinjaman bank

1.50

6.68

Jumlah

22.44

100.00

Majoriti dana yang diperoleh melalui IPO iaitu sebanyak RM 10.0 juta atau 44.56% daripada dana keseluruhan digunakan untuk perbelanjaan kos bagi perolehan bangunan baharu yang terletak di atas sebidang tanah perindustrian sekitar Balakong, Selangor. Bangunan baharu ini mempunyai keluasan sekitar 36,860 kaki persegi serta dilengkapi dengan kemudahan kilang berkembar, pejabat pengurusan dan kawasan utiliti terbuka.

Cosmos merancang untuk menjadikan bangunan ini sebagai ibu pejabat dan akan menyatukan kedua-dua tempat pengurusan serta operasi yang sekarang ini berada di lokasi yang berbeza. Ini memudahkan mereka untuk membuat penyelarasan dalam proses pengurusan, meningkatkan kecekapan operasi dan mengurangkan kos perjalanan perkerja. Selain itu, Cosmos juga bercadang untuk membangunkan satu ruang pameran untuk mempromosi segala jenis produk yang ditawarkan seperti alat kawalan bendalir, meter alir dan RTU kepada bakal pelanggan yang berpotensi.

Seterusnya, sebanyak RM 3.50 juta atau 13.37% dana IPO akan digunakan untuk membeli jentera baharu bagi tujuan pengembangan operasi selaras dengan permintaan yang semakin meningkat daripada pelanggan minyak dan gas. Melalui pembelian ini, Cosmos menganggarkan akan berlaku peningkatan sebanyak 42.86% dalam kapasiti pengeluaran mereka.

Di bawah menunjukkan senarai jentara baharu yang akan dibeli oleh Cosmos:

Sumber: Prospektus IPO

Analisis perniagaan dan industri Cosmos

Cosmos terlibat dalam perniagaan pengedaran dan instrumentasi produk kawalan bendalir. Selain itu, mereka juga terlibat dalam pembuatan produk logam untuk kegunaan industri air, sisa minyak dan gas.

Industri produk kawalan bendalir

Produk kawalan bendalir digunakan secara meluas dalam industri automasi. Industri kawalan bendalir merangkumi pembuatan dan/atau pengedaran produk dan penyelesaian yang mengurus, mengukur, atau mengawal aliran bendalir. Industri ini membantu untuk menyediakan peralatan kejuruteraan yang khusus serta mesin penyelesaian untuk mengawal aliran bendalir untuk aplikasi industri seperti air dan gas.

Saiz industri untuk produk kawalan bendalir di Malaysia dijangka berkembang daripada RM 99.8 juta pada tahun 2021 kepada RM 190.7 juta pada tahun 2025, dengan nilai CAGR sebanyak 17.6%.

Segmentasi untuk industri produk kawalan bendalir adalah seperti berikut:

Sumber: Prospektus IPO

Industri produk penapis shaker

Penapis shaker adalah sejenis peratalan kritikal dalam industri minyak dan gas. Peralatan ini berfungsi untuk menapis dan mengeluarkan sisa batu yang terperangkap di mesin gerudi ketika proses penggalian minyak berlangsung. Alat ini penting kerana ia membolehkan operator penggalian untuk membersihkan dan mengguna semula mesin gerudi setiap kali selesai proses penggalian. Tanpa alat ini, mereka perlu menampung kos operasi yang besar untuk menggantikan mesin gerudi yang baru sebelum melalukan kerja-kerja penggerudian.

Syarikat Cosmos terlibat dalam pembuatan bingkai logam untuk penapis shaker yang digunakan dalam segmen penerokaan dan pembangunan lapangan rantaian nilai industri minyak dan gas (upstream).  Di peringkat global, pengeluaran tahunan produk penapis shaker dijangka berkembang daripada 6,210,000 kepingan pada tahun 2021 kepada 7,544,418 kepingan pada tahun 2025 dengan nilai CAGR sebanyak 4.9%.

Rajah berikut menunjukkan rantaian proses untuk industri minyak dan gas (upstream).

Sumber: Prospektus IPO

Prestasi industri

Perniagaan dan permintaan produk penapis shaker bergantung kepada prestasi industri minyak dan gas. Pengeluaran minyak mentah dan gas asli di peringkat global untuk tahun antara 2017 hingga 2021 direkodkan pada CAGR sebanyak -1.0% dan 2.4%. Pengeluaran minyak mentah dunia dan gas asli masing-masing memuncak pada tahun 2018 dan 2019.

Manakala, untuk tahun 2020, pengeluaran minyak mentah dan gas asli global telah terjejas disebabkan oleh pandemik COVID-19. Kebanyakan negara pengeluar terpaksa mengalami sekatan ekonomi dan aktiviti penggerudian dan penggalian minyak serta gas asli tidak dapat berjalan seperti biasa. Walaupun begitu, kedua-dua aktiviti ini mula mengalami peningkatan untuk tahun 2021.

Sumber: Prospektus IPO

Persaingan

Untuk tujuan perbandingan, Infobusiness Research telah memilih 7 pemain dalam industri yang menjalankan perniagaan yang sama dengan Cosmos. Antara kriteria yang diambil kira dalam membuat perbandingan ini ialah syarikat-syarikat tersebut haruslah terlibat dalam perniagaan:

Pengedaran produk pengawal bendalir

Pembuatan logam penapis shaker

Pemain industri yang dikenal pasti ini adalah seperti yang diperincikan di bawah:

Pesaing syarikat

Perbincangan

Saiz industri untuk produk kawalan bendalir di Malaysia dijangka berkembang daripada RM 99.8 juta pada tahun 2021 kepada RM 190.7 juta pada tahun 2025, dengan nilai CAGR sebanyak 17.6%. Selain itu, pengeluaran tahunan produk penapis shaker dijangka akan berkembang daripada 6,210,000 kepingan pada tahun 2021 kepada 7,544,418 kepingan pada tahun 2025 dengan nilai CAGR sebanyak 4.9%.

Pendapatan Cosmos menurun pada tahun 2020 disebabkan oleh permintaan yang kurang terutamanya daripada pelanggan yang terlibat dalam industri minyak dan gas. Walaupun begitu, pendapatan mereka mula meningkat daripada RM 25.18 juta pada tahun 2020 kepada RM 49.12 juta pada tahun 2022. Seperti yang dinyatakan dalam laporan, kenaikan ini adalah didorong oleh pertambahan permintaan produk berikutan kenaikan harga minyak mentah yang mula mengalami pemulihan pasca COVID-19.

Sebahagian besar dana IPO yang diperolehi akan digunakan oleh Cosmos untuk membeli bangunan serta peralatan baharu untuk meningkatkan kapasti pengeluaran produk terutamanya alat kawalan bendalir serta penapis shaker. Ini adalah langkah produktif yang diambil oleh Cosmos untuk memenuhi permintaan produk yang semakin meningkat terutamanya daripada pelanggan yang terlibat dalam industri minyak dan gas.


IPO ECA - Pembelian Jentera Baharu untuk Memperkukuh Keupayaan Teknikal

ECA Integrated Solution Berhad terlibat dalam penyediaan sistem pengeluaran bersepadu dan peralatan automatik selain menyediakan perkhidmatan sokongan teknikal dan alat ganti selepas jualan. Antara pelanggan mereka ialah syarikat multinasional yang terlibat dalam pembuatan semikonduktor, kereta elektrik, komponen automotif, solar dan produk industri yang lain.

Butiran IPO syarikat adalah seperti berikut:

Harga IPO:

RM 0.17

Status syariah:

Shariah Interim Elzar

Pasaran:

ACE

Permodalan pasaran:

RM 98 juta

Nisbah PE:

11.97

Permohonan ditutup:

11 November 2022

Cabutan saham:

16 November 2022

Tarikh penyenaraian:

23 November 2022

Perniagaan ECA

Syarikat ini telah diperbadankan di Malaysia pada 28 September 2021 sebagai sebuah syarikat swasta di bawah nama ECA Integrated Solution Berhad dan ditukarkan kepada syarikat awam berhad pada 1 March 2022.

Struktur syarikat selepas disenaraikan adalah seperti berikut:

Sumber: Prospektus IPO

ECA terlibat dalam tiga segmen perniagaan utama iaitu:

Penyediaan sistem pengeluaran bersepadu

Reka bentuk dan fabrikasi peralatan automatik kendiri

Perkhidmatan sokongan teknikal

Majoriti hasil jualan syarikat diperoleh dari segmen penyediaan sistem pengeluaran bersepadu. Pada tahun 2021, segmen ini menyumbang sebanyak RM 20.51 juta atau 81.7% daripada pendapatan keseluruhan syarikat.

Rajah berikut menggambarkan model perniagaan ECA:

Model perniagaan syarikat

Prestasi kewangan

Secara keseluruhannya, ECA merekodkan pertambahan pendapatan yang konsisten dari tahun 2019 hingga 2021. Pendapatan mereka meningkat sebanyak 100.33% iaitu daripada RM 7.67 juta pada tahun 2019 menjadi RM 15.37 juta pada tahun 2020. Pertumbuhan pendapatan kemudiannya berterusan pada tahun 2021 dengan peningkatan sebanyak 33.47% atau RM 5.14 juta dari tahun 2020.

Ini disokong oleh pertambahan pesanan kerja daripada syarikat multinasional domestik dan antarabangsa yang terlibat dalam pembuatan semikonduktor, solar, bateri kereta elektrik serta peralatan industri yang lain.

Prestasi kewangan syarikat

Pendapatan syarikat ECA datang dari 3 aktiviti perniagaan utama iaitu:

Penyediaan sistem pengeluaran bersepadu

Reka bentuk dan fabrikasi peralatan automatik kendiri

Perkhidmatan sokongan teknikal

Pendapatan syarikat mengikut segmen adalah seperti di bawah:

Prestasi kewangan mengikut segmen

Rajah di atas menunjukkan bahawa majoriti pendapatan syarikat datang dari segmen penyediaan sistem pengeluaran bersepadu. Dari tahun 2019 hingga 2021, segmen ini menyumbang sebanyak 85.4%, 92.2%, 81.7% daripada pendapatan keseluruhan syarikat.

Pelanggan utama syarikat

Pada tahun 2021, ECA mempunyai lima pelanggan utama yang menyumbang sebanyak 79.6% daripada keseluruhan pendapatan syarikat. Pelanggan mereka ini terdiri daripada syarikat multinasional yang terlibat dalam pelbagai aktiviti perindustrian seperti pembuatan semikonduktor, komponen solar dan bahagian automotif.

Berikut merupakan senarai pelanggan utama ECA untuk tahun 2021:

Senarai pelanggan utama syarikat

Kelebihan daya saing

Sistem pengeluaran bersepadu ECA direka khusus untuk memenuhi keperluan pelbagai aplikasi industri buatan. Sistem pengeluaran ini membolehkan pelanggan mereka untuk menyelaraskan segala aktiviti pembuatan produk akhir. Selain mampu untuk meningkatkan kecekapan keseluruhan, pelanggan mereka juga mampu untuk mengurangkan kebergantungan terhadap tenaga kerja manusia.

Di bawah menunjukkan pecahan pendapatan ECA mengikut industri:

Pecahan pendapatan mengikut industri

Risiko berkaitan perniagaan dan operasi

Pendapatan syarikat ECA bergantung kepada dua kumpulan pelanggan iaitu kumpulan A dan kumpulan B. Pada tahun 2019 hingga 2021, kedua-dua kumpulan pelanggan ini menyumbang sebanyak 77.4%, 68.6%, dan 62.3% daripada hasil keseluruhan syarikat.

Sekiranya ECA tidak mampu menyambung kontrak kerja dengan syarikat tersebut atau tidak mampu mencari pelanggan baharu yang lain, seluruh aktiviti perniagaan mereka akan terganggu dan seterusnya menjejaskan prestasi kewangan syarikat pada masa akan datang.

Strategi IPO dan masa depan

Dana yang diterima daripada IPO ini akan digunakan untuk tujuan seperti yang berikut:

Dana

Nilai (Juta)

Peratusan (%)

Pembelian jentera baharu

7.70

30.2

Modal kerja

14.00

54.9

Pembayaran balik pinjaman bank

1.00

3.9

Pembayaran kos penyenaraian

2.80

11.0

Jumlah

25.5

100

Sebanyak RM 7.70 juta bersamaan dengan 30.2% daripada dana IPO akan digunakan untuk tujuan pembelian jentera baharu. Ini selaras dengan rancangan masa hadapan syarikat untuk menambah kapasiti pengeluaran dan keupayaan teknikal  berkaitan penyediaan sistem pengeluaran bersepadu mereka. Jentera baharu ini juga akan membolehkan syarikat untuk meningkatkan produktiviti dan kecekapan sistem terutamanya jika membabitkan pembuatan produk berskala besar oleh pelanggan.

Mereka juga akan membelanjakan sebanyak RM 14.0 juta atau 54.9% daripada dana IPO untuk pembiayaan modal kerja. Sebahagian besarnya akan digunakan untuk membeli bahan mentah bagi menyokong operasi syarikat seperti perkakasan, komponen robotik, injap, motor, aluminium, perisian teknologi maklumat, kamera, sensor dan banyak lagi.

Selain itu juga, syarikat ECA juga sedang merancang untuk mengembangkan kebolehan syarikat dalam aktiviti penyelesaian kilang pintar berikutan permintaan daripada pelanggan sedia ada. Kilang pintar ini dipercayai boleh membantu pengilang untuk menjalankan seluruh aktiviti pengeluaran secara integrasi lengkap beserta dengan pengurusan ruang penyimpanan dan inventori secara automatik.

Analisis perniagaan dan industri

ECA Integrated Solution Berhad terlibat dalam penyediaan sistem pengeluaran bersepadu dan peralatan automatik selain menyediakan perkhidmatan sokongan teknikal dan alat ganti selepas jualan.

Mereka mempunyai keupayaan yang luas dalam aktiviti reka bentuk, fabrikasi, dan integrasi sistem pengeluaran bersepadu yang lengkap untuk memenuhi keperluan pelbagai proses industri seperti pembuatan peralatan elektronik, semikonduktor, kereta elektrik, komponen solar dan banyak lagi. Oleh itu, analisis ini akan memberi fokus kepada industri sistem pengeluaran bersepadu serta potensi yang ada pada masa hadapan.

Industri penyelesaian pembuatan automatik

Penyelesaian pembuatan automatik merujuk kepada satu rantaian pengeluaran lengkap yang dibina khusus untuk memenuhi keperluan pengilangan, pembuatan komponen, perolehan serta pengurusan inventori.

Rajah di bawah menunjukkan segmen industri sistem pengeluaran bersepadu:

Sumber: Providence, IPO Prospektus

Industri penyelesaian kilang pintar

Kilang pintar merujuk kepada persekitaran kilang yang menghubungkan seluruh proses pembuatan produk secara digital. Ini merupakan salah satu solusi dalam Industri 4.0 yang direka khusus untuk memudahkan seluruh proses pengilangan, pengurusan dan pemantauan yang boleh dilakukan secara automatik pada jarak jauh.

Kecerdikan buatan digunakan untuk mengawal seluruh proses pengilangan dan membolehkan setiap mesin untuk berintegrasi dan berkomunikasi antara satu sama lain tanpa bantuan daripada manusia. Contohnya, robot mudah alih beserta perisian analitik digunakan untuk meningkatkan kecekapan aktiviti pembuatan sekaligus membantu mengurangkan kos operasi syarikat.

ECA berhasrat untuk mengimplementasikan sistem penyelesaian kilang pintar ini pada masa hadapan untuk memenuhi keperluan pelanggan terutamanya dalam sektor pembuatan komponen pada skala besar.

Rajah di bawah menunjukkan contoh aplikasi kilang pintar:

Ilustrasi kilang pintar

Prestasi industri

Di peringkat global, industri penyelesaian pembuatan automatik meningkat daripada RM 731.7 bilion pada tahun 2015 kepada RM 1.2 trilion pada tahun 2021 dengan CAGR sebanyak 7.9%. Penganalisa pasaran, Providence, menjangkakan bahawa industri ini akan terus berkembang dengan nilai CAGR 8.7% iaitu daripada RM 1.4 trilion pada tahun 2022 kepada RM 1.6 trilion pada tahun 2024.

Industri ini berkembang dengan lebih pesat di Malaysia iaitu daripada RM 3.1 bilion pada tahun 2015 kepada RM 8.7 bilion pada tahun 2021 dengan CAGR sebanyak 17.5%. Industri ini dianggarkan akan terus meningkat kepada RM 15.3 bilion pada tahun 2024 dengan CAGR sebanyak 19.3% berikutan aktiviti pengilangan yang semakin rancak dalam sektor elektronik dan semikonduktor, automotif, solar serta telekomunikasi.

Sumber: Prospektus IPO

Persaingan

Bagi tujuan perbandingan, Providence telah memilih beberapa syarikat awam dan swasta yang terlibat dalam servis penyediaan sistem pengeluaran bersepadu yang beroperasi di Malaysia.

Senarai syarikat tersebut adalah seperti berikut:

Senarai pesaing utama syarikat

Perbincangan

Industri penyelesaian pembuatan automatik merupakan salah satu industri yang sedang berkembang di Malaysia. Industri ini telah merekodkan pertambahan CAGR yang tinggi iaitu sebanyak 17.5% dari tahun 2015 kepada tahun 2021. Penganalisa pasaran menjangkan bahawa industri ini akan terus meningkat dengan CAGR sebanyak 19.3% hingga tahun 2024 selaras dengan aktiviti pengilangan yang semakin rancak.

Secara keseluruhannya, syarikat ECA berjaya mencatat pertumbuhan hasil pendapatan yang konsisten sepanjang tiga tahun kewangan terakhir. Pada tahun 2019, mereka berjaya mengutip hasil jualan sebanyak 7.67 juta kemudian meningkat sebanyak 167.41% menjadi RM 20.51 juta pada tahun 2021. Ini disokong oleh pertambahan pesanan kerja daripada syarikat multinasional domestik dan antarabangsa.

Sebahagian besar dana IPO akan digunakan oleh ECA untuk tujuan pembelian jentera baharu untuk memperkukuh keupayaan teknikal dan output mereka. Mereka juga dalam perancangan untuk mengembangkan kebolehan syarikat dalam aktiviti penyelesaian kilang pintar.  Ini adalah langkah produktif yang diambil oleh mereka bagi memenuhi permintaan pelanggan yang semakin meningkat terutamanya dalam sektor pembuatan komponen semikonduktor dan produk elektronik.


IPO i-Stone Group Berhad Kini Boleh Dibeli

Nampaknya makin banyak syarikat yang tersenarai ke Bursa dalam dua bulan ni. Baru-baru ni ada Greatech, Mestron, UWC, dan sekarang ni i-Stone yang akan disenaraikan dengan harga RM0.16. Butiran permohonan boleh dirujuk di bawah.

Permohonan dibuka:

21 Jun 2019, 10.00 pagi

Permohonan ditutup:

8 Julai 2019, 5.00 petang

Cabutan saham:

10 Julai 2019

Agihan saham:

16 Julai 2019

Tentatif penyenaraian:

17 Julai 2019

Untuk analisis IPO yang lepas,
boleh pergi ke link ni.

Latar Belakang i-Stone Group Berhad

i-Stone mula beroperasi pada tahun 2007 di Skudai, Johor. Mereka memulakan bisnes dengan menyediakan integrasi sistem untuk ujian operasi pembuatan (manufacturing) dan sistem pengukuran (measurement). Perkhidmatan yang disediakan termasuk dari idea konsep sehinggalah pembuatan prototaip.

Kini, syarikat i-Stone menjalankan operasi bisnes dalam khidmat automasi pengeluaran, pengurusan data, penghasilan precision part dan pengedaran produk perisian. Suatu perkara yang boleh diberikan perhatian ialah bisnes ini berkait dengan teknologi IoT. Jadi ia mungkin sesuatu yang boleh dipandang kehadapan, terutamanya kerana syarikat ini berurusan dengan syarikat-syarikat MNC.

Maklumat Bisnes

Ringkasan bisnes ini adalah seperti di bawah:

Market capitalization pada RM 195.4 juta

Beroperasi di Senai, Johor

Pejabat di Singapura sebagai bahagian jualan dan pemasaran luar negara

Menyediakan khidmat automasi pengeluaran

Geografi bisnes mengikut revenue berdasarkan laporan akhir tahun 2018:

Tempatan: RM 52.85 juta (78.2%)

Luar negara: RM 14.75 juta (21.8%)

Singapura: RM 8.43 juta (12.5%)

Filipina: RM 4.60 juta (6.8%)

Indonesia: RM 0.78 juta (1.1%)

Taiwan: 0.76 juta (1.1%)

Lain-lain: 0.19 juta (0.3%)

Keseluruhan bisnes lebih berat kearah automasi pengeluaran (83.6%) berbanding produk dan servis (16.4%)

Disahkan patuh shariah oleh SAC (Shariah Advisory Council dari Securities Commission)

Analisis Bisnes

Sejak tahun 2015, lebih separuh revenue syarikat datang daripada Dyson Group of Companies walaupun tidak terikat dengan kontrak jangka panjang. Berita bagusnya, Dyson mempunyai tapak di Malaysia dan Singapura dan kemungkinan besar akan menjalankan bisnes jangka panjang di rantau ini. Namun, sektor pembuatan ini adalah kompetitif dan terdapat kemungkinan Dyson akan mencari pembekal yang lain untuk menjalankan projek mereka sekiranya terdapat deal yang lebih bagus.

Pihak i-Stone sendiri menyatakan bahawa belum ada saham yang tersenarai dalam sektor bisnes yang sama dengan mereka. Namun, pesaing bisnes yang dicatat dalam prospectus ialah
Genetec
,
AT Systemization
,
Greatec
 dan
MMSV
. Sekiranya dibandingkan dari segi PE ratio, pesaing terdekat untuk i-Stone berada pada angka 9.6 hingga 10.8. i-Stone pula dikira pada angka 13.9 yang menunjukkan harga saham ini diletakkan lebih tinggi dari pesaing yang lain.

Prestasi Bisnes

Sepanjang tempoh 2015 hingga 2018, rekod menunjukkan prestasi yang memberangsangkan bagi i-Stone Group Berhad. Revenue pada 2015 dicatatkan pada RM 44.12 juta dan meningkat ke RM 67.59 juta pada tahun 2018. Dari segi keuntungan selepas cukai atau PAT, kita boleh lihat keuntungan yang semakin tinggi iaitu RM 4.09 juta pada tahun 2015 ke RM 11.47 juta pada tahun 2018. Peratusan PAT bertambah baik setiap tahun bermula tahun 2015 hingga ke 2018 iaitu dari 9.3% ke 17%.

Penggunaan Dana

I-Stone ingin mengumpul sejumlah RM 39.09 juta daripada IPO ini. Dana ini dirancang untuk digunakan dalam aspek berikut

Bayaran semula pada bank 34.5%

Pembinaan pusat D&D baru 17.4%

Modal kerja 15.1%

Capex 13.3%

Pembangunan proses dan produk 10.7%

Perbelanjaan untuk IPO 9.0%

Sebilangan besar dana IPO ini akan digunakan untuk bayaran kepada bank dalam jangka masa 12 bulan. Pusat D&D iaitu Design and Development akan dibina, dan dana ini akan digunakan dalam jangka masa 2 tahun. Bangunan ini dianggarkan berukuran 50,000 kaki persegi yang akan ditempatkan di Senai. Ia akan dijadikan pejabat kejuruteraan dan akan menumpukan kerja-kerja reka bentuk mekanikal untuk mesin automasi, makmal, dan pembinaan prototaip.

Cara Membeli

IPO i-Stone Group Berhad boleh dibeli melalui bank anda. Sekiranya anda menggunakan Maybank atau CIMB, anda boleh gunakan link yang disediakan ini.

Tutorial video membeli IPO dengan Maybank

Tutorial video membeli IPO dengan CIMB Clicks

Blog membeli IPO dengan Maybank


IPO INFOMINA - Memperkukuh Keupayaan Penyelidikan dan Pembangunan Produk

Infomina Berhad merupakan sebuah syarikat penyelesaian teknologi serantau. Melalui anak-anak syarikatnya, mereka terlibat dalam reka bentuk, pelaksanaan aplikasi teknologi dan penyelesaian infrastuktur yang menyokong operasi asas pelanggan. Mereka juga terlibat dalam menyediakan servis penyelenggaraan dan perkhidmatan sokongan.

Butiran IPO syarikat adalah seperti berikut:

Harga IPO:

RM 0.40

Status syariah:

Dinilai shariah

Pasaran:

ACE

Permodalan pasaran:

RM 240 juta

Nisbah PE:

14.3

Permohonan ditutup:

11 November 2022

Cabutan saham:

16 November 2022

Tarikh penyenaraian:

25 November 2022

Perniagaan Infomina Berhad

Infomina Berhad telah diperbadankan di Malaysia pada 11 Jun 2007 sebagai sebuah syarikat swasta berhad di bawah nama Infomina Sdn Bhd dan ditukarkan kepada syarikat awam berhad pada 21 Febuari 2022.

Struktur syarikat selepas disenaraikan adalah seperti berikut:

Sumber: Prospektus IPO

Infomina Berhad merupakan sebuah syarikat penyelesaian teknologi serantau yang mempunyai kepakaran dalam pelaksanaan aplikasi dan infrastruktur teknologi.

Majoriti pendapatan syarikat diperoleh dari segmen reka bentuk dan penyelesaian infrastruktur teknologi. Pada tahun 2022, segmen ini menyumbang sebanyak 50.3% atau RM 101.18 juta daripada pendapatan keseluruhan syarikat.

Rajah berikut menggambarkan model pelaksanaan teknologi Infomina Berhad:

Model pelaksanaan teknologi syarikat

Prestasi kewangan

Secara keseluruhannya, Infomina Berhad merekodkan pertambahan pendapatan yang konsisten dari tahun 2019 hingga 2021. Pendapatan mereka meningkat sebanyak 23.65% iaitu daripada RM 66.0 juta pada tahun 2019, menjadi RM 81.6 juta pada tahun 2020. Pertumbuhan pendapatan kemudiannya berterusan pada tahun 2021 dan 2022 dengan peningkatan masing-masing sebanyak 28.91% dan 91.09%.

Kenaikan sebanyak RM 73.3 juta pada tahun 2022 berbanding tahun 2021 ini disokong oleh pertambahan hasil pendapatan dari segmen reka bentuk dan penyelesaian infrastruktur teknologi  berikutan kebolehan syarikat untuk beroperasi pada skala penuh selepas sekatan COVID-19 berakhir.

Prestasi kewangan Infomina Berhad

Pendapatan Infomina Berhad datang dari dua segmen perniagaan utama iaitu:

Reka bentuk dan penyelesaian infrastruktur teknologi

Servis penyelenggaraan dan perkhidmatan sokongan

Pendapatan syarikat mengikut segmen adalah seperti di bawah:

Prestasi kewangan mengikut segmen

Walaupun berlaku sedikit penurunan hasil pendapatan dari segmen reka bentuk dan penyelesaian infrastruktur teknologi pada tahun 2021, tetapi secara keseluruhannya, segmen ini merupakan penyumbang terbesar terhadap hasil pendapatan syarikat pada tahun 2019, 2020 dan 2022 dengan nilai masing-masing sebanyak 64.5%, 55.5% dan 50.3%.

Pelanggan utama syarikat

Pada tahun 2022, Infomina Berhad mempunyai lima pelanggan utama yang menyumbang sebanyak 75.0% daripada pendapatan keseluruhan syarikat. Berdasarkan laporan, dua pelanggan terbesar ini merupakan antara agensi penting kerajaan iaitu Jabatan Kastam Diraja Malaysia dan Jabatan Pendaftaran Negara.

Berikut merupakan senarai pelanggan utama Infomina Berhad untuk tahun 2022:

Sumber: Prospektus IPO

Kelebihan daya saing

Infomina Berhad mempunyai kepakaran yang luas dalam bidang reka bentuk aplikasi teknologi boleh ubah suai termasuk dengan penyelesaian infrastruktur untuk digunakan dalam pelbagai jenis platform, sistem penyimpanan, sistem sekuriti, perkakasan dan perisian untuk memudahkan operasi harian pelanggan.

Ini membolehkan mereka untuk menyediakan servis terutamanya kepada pelanggan berstatus syarikat multinasional yang terlibat dalam pelbagai lapangan seperti pemprosesan data dan transaksi berskala besar, platform integrasi, blockchain, operasi kecerdasan buatan dan Internet Pelbagai Benda.

Setakat ini, majoriti pelanggan Infomina ialah syarikat yang mempunyai reputasi tinggi serta terlibat secara langsung dalam pelbagai aktiviti industri penting seperti pengurusan sektor awam, institusi kewangan, automotif dan telekomunikasi.

Risiko berkaitan perniagaan dan operasi

Pendapatan syarikat Infomina Berhad bergantung kepada lima pelanggan utamanya. Pada tahun 2019 hingga 2022, lima pelanggan utama ini menyumbang sebanyak 99.0%, 91.4% 72.8% dan 75.0% terhadap hasil keseluruhan syarikat.

Sekiranya pelanggan-pelanggan ini menamatkan kontrak perniagaan dengan Infomina atas sebab-sebab tertentu, seluruh kegiatan perniagaan mereka akan terganggu dan seterusnya akan menjejaskan prestasi kewangan syarikat.

Strategi IPO dan masa depan

Dana yang diterima dari IPO ini akan digunakan untuk tujuan seperti yang berikut:

Dana

Nilai (Juta)

Peratusan (%)

Aktiviti penyelidikan dan pembangunan

7.60

23.4

Pengembangan serantau

5.52

17.0

Aktiviti penjenamaan, pemasaran dan promosi

0.89

2.7

Modal kerja

13.96

43.0

Pembayaran kos penyenaraian

4.50

13.9

Jumlah

32.47

100

Sebanyak RM 7.60 juta bersamaan 23.4% daripada dana IPO akan digunakan untuk tujuan aktiviti penyelidikan dan pembangunan (R&D) aplikasi dan penyelesaian infrastruktur teknologi. R&D ini akan membantu Infomina untuk mengembangkan dua aplikasi baharu mereka iaitu VIDESPACE dan Centre of Excellence (CoE) agar boleh memberi nilai tambah kepada pelanggan.

VIDESPACE merupakan sebuah platform yang menyediakan kemudahan komunikasi dan membantu pengguna untuk menjalankan, mengurus dan memantau tugas harian dengan selamat dan teratur. Centre of Excellence (CoE) pula merupakan sebuah fasiliti pembangunan kemudahan ilmu pengetahuan berkaitan ekosistem komputer.

Infomina juga akan membelanjakan sebanyak RM 5.52 juta atau 17.0% daripada dana IPO untuk tujuan pengembangan serantau. Mereka berhasrat untuk memasuki pasaran luar dan menjalankan perniagaan dengan syarikat yang berada di rantau Asia Tenggara termasuk China, Hong Kong dan Taiwan. Ini adalah sebahagian langkah yang dirancang oleh syarikat untuk mengurangkan kebergantungan kepada pelangan di peringkat domestik sahaja.

Analisis perniagaan dan industri

Infomina Berhad merupakan sebuah syarikat penyelesaian teknologi serantau yang mempunyai kepakaran dalam pelaksanaan aplikasi dan infrastruktur teknologi.

Industri perkhidmatan teknologi maklumat di Malaysia

Sektor teknologi maklumat diterajui oleh syarikat yang dipacu dengan pertumbuhan teknologi pembangunan dan pembuatan. Syarikat-syarikat ini sedang berkembang pesat untuk membangunkan teknologi baharu yang berkaitan dengan peranti elektronik canggih, internet pelbagai guna dan perkomputeran awan.

Industri teknologi ini boleh dibahagikan kepada tiga sub-sektor utama iaitu sektor perkakasan, perisian dan perkhidmatan IT. Infomina Berhad ialah salah satu syarikat yang mempunyai keparakan dalam perkomputeran kerangka utama.

Di bawah ialah posisi syarikat Infomina dalam rantaian nilai teknologi maklumat:

Sumber: Prospektus IPO

Prestasi industri

Sektor perkhidmatan teknologi maklumat di Malaysia berkembang daripada RM 4.9 bilion pada tahun 2019 kepada RM 5.1 bilion pada tahun 2021 dengan CAGR sebanyak 2.0%. Pada tahun 2020, sektor ini sedikit terjejas berikutan COVID-19 kerana majoriti syarikat perusahaan kecil dan sederhana (PKS) mengambil pendekatan untuk mengurangkan penggunaan perkhidmatan teknologi maklumat bagi meminimakan perbelanjaan operasi mereka.

Walaupun begitu, COVID-19 telah membuka lebih banyak peluang kepada syarikat perkhidmatan teknologi maklumat untuk menyediakan platform bagi memudahkan urusan kerja dari rumah, persidangan dan perjumpaan secara maya. Sektor teknologi maklumat perkhidmatan meningkat dengan mendadak pada tahun 2021 dengan nilai 17.3% berikutan permintaan yang bertambah terutamanya dari syarikat perusahaan kecik dan sederhana (SPKS). Dengan faktor ini, penganalisa menjangkakan bahawa sektor ini akan terus berkembang daripada RM 5.1 bilion pada tahun 2021 kepada RM 6.5 bilion pada tahun 2025 dengan CAGR sebanyak 6.3%.

Penguasaan pasaran

Pada tahun kewangan 2022, Infomina Berhad berjaya mencatatkan hasil pendapatan sebanyak RM 115.4 juta daripada perniagaan penyelesaian aplikasi dan infrastruktur teknologi termasuk servis penyelenggaraan dan perkhidmatan sokongan. Oleh itu, syarikat ini menguasai sebanyak 2.3% nilai pasaran dalam sektor perkhidmatan teknologi maklumat.

Persaingan

Bagi tujuan perbandingan, Providence telah memilih beberapa syarikat awam dan swasta yang terlibat dalam reka bentuk, pelaksanaan aplikasi teknologi dan penyelesaian infrastruktur termasuk penyediaan servis penyelenggaraan dan perkhidmatan sokongan.

Senarai syarikat tersebut adalah seperti berikut:

Senarai pesaing utama syarikat

Perbincangan

Prestasi sektor perhidmatan teknologi maklumat di Malaysia dijangka akan terus berkembang dengan nilai CAGR sebanyak 6.3% iaitu daripada RM 5.1 bilion pada tahun 2021 kepada RM 6.5 bilion pada tahun 2025. Ini didorong oleh permintaan yang semakin meningkat terutamanya daripada syarikat perusahaan kecil dan sederhana (PKS) yang mula mengadaptasi sistem integrasi penuh dalam operasi harian syarikat.

Secara keseluruhannya, Infomina Berhad berjaya mencatat pertumbuhan hasil pendapatan yang konsisten sepanjang tiga tahun kewangan yang terakhir. Pada tahun 2019, mereka memperolehi hasil jualan sebanyak RM 66.0 juta kemudian meningkat sebanyak 204.06% menjadi RM 201.06 juta pada tahun 2021. Pertambahan ini disumbang oleh projek berkaitan penyelesaian infrastruktur teknologi terutamanya daripada agensi kerajaan dan syarikat multinasional.

Sebahagian besar dana IPO akan digunakan oleh Infomina untuk tujuan memperkukuh keupayaan penyelidikan dan pembangunan servis teknologi maklumat mereka seperti platform VIDESPACE dan Centre of Intelligence (CoE). Mereka yakin bahawa kedua-dua platform ini mampu memberi nilai tambah kepada pelanggan untuk meningkatkan kecekapan operasi dan pengurusan syarikat.


IPO InNature untuk Kembangkan Perniagaan The Body Shop dan Natura

Sebelum ini kami pernah menyentuh serba sedikit tentang syarikat InNature Berhad yang akan terbitkan IPO. Hari ini, mereka telah pun memutuskan tarikh untuk IPO ini seperti berikut:

Permohonan dibuka:

29 Jan 2020, 10.00 pagi

Permohonan ditutup:

6 Feb 2020, 5.00 petang

Cabutan saham:

10 Feb 2020

Agihan saham:

19 Feb 2020

Tarikh penyenaraian:

20 Feb 2020

Permohonan untuk IPO InNature ini dibuka pada harga RM 0.68 dan akan disenaraikan dalam papan utama Bursa Malaysia.

Perniagaan boleh menjadi kuasa untuk kebaikan

InNature menjalankan aktiviti perniagaan dalam industri kosmetik dan penjagaan diri melalui francais The Body Shop, dan akan datang, Natura. Jenama The Body Shop (TBS) melalui InNature telah menapak di Kuala Lumpur sejak tahun 1984 lagi. TBS tidak asing lagi sebagai jenama yang "mementingkan kesedaran terhadap alam sekitar dan sosial". Produk TBS menikmati kesedaran jenama (brand awareness) dan kepercayaan yang tinggi dari pengguna di seluruh dunia.

Gambar: The Body Shop Malaysia

"Perniagaan boleh menjadi kuasa untuk kebaikan". Itulah yang boleh diterjemahkan daripada muka hadapan prospektus IPO InNature ini. Itulah juga nilai yang dipercayai oleh syarikat InNature ini. Selama beroperasi, mereka pernah memulakan dan menyusun kempen untuk pemuliharaan dan perlindungan alam sekitar dan haiwan, dan juga hak asasi manusia dan wanita, di Malaysia dan Vietnam.

Struktur kumpulan syarikat

Struktur syarikat InNature Berhad

Struktur operasi syarikat InNature ini tidak begitu rumit. InNature yang berpusat di Malaysia membahagikan operasi francais TBS mengikut negara Malaysia, Vietnam dan Kemboja. Di Malaysia, Rampai-Niaga mengendalikan francais TBS, manakala Ola Beleza pula untuk jenama yang akan dibangunkan selepas ini iaitu Natura.

Jenama Natura

Gambar: Natura Brazil

Natura adalah jenama di bawah syarikat tersenarai awam global Natura Cosmeticos S.A. yang berasal dari Brazil. Syarikat ini memiliki sebahagian pegangan dari jenama produk penjagaan diri TBS, Avon dan Aesop di serata dunia. Jenama yang kukuh di peringkat global ini akan dibawa ke Malaysia melalui kemudi InNature Berhad.

Sasaran pengguna

Jenama TBS berada pada kedudukan "masstige", iaitu produk yang memiliki nilai tambah dari perspektif pengguna yang dijual pada harga yang berpatutan. Kedudukan jenama TBS ini menjadikan ia tarikan kepada pengguna dalam kelas pendapatan sederhana.

Ringkasan Maklumat Bisnes

InNature telah menjalankan operasi selama lebih 35 tahun dalam perniagaan produk kosmetik dan penjagaan diri. Mereka memiliki 89 point-of-sale di Malaysia, 34 di Vietnam, dan baru sahaja bermula dengan 1 di Kemboja.

* Point-of-sale merujuk kepada saluran jualan sama ada kedai di shopping mall, lapangan terbang, kedai dalam pasar raya dan kedai di kawasan tumpuan.

Operasi InNature berdasarkan geografi. Gambar: InNature

Penyenaraian: Pasaran Utama

Market Capitalization: RM 480 juta

PE ratio: 13.3 (FYE 2018)

Polisi Dividen: 30%

Aktiviti: Perniagaan runcit melalui francais The Body Shop ketika ini dan Natura di masa akan datang

Sektor perniagaan: Produk kosmetik dan penjagaan diri / Cosmetic and personal care (CPC)

Operas perniagaan:

The Body Shop:

Malaysia - 89 point-of-sale

Vietnam - 34 point-of-sale

Kemboja - 1 point-of-sale

Natura:

Malaysia

Status syariah: Disahkan patuh syariah oleh Majlis Penasihat Syariah, Suruhanjaya Sekuriti.

Status syariah InNature oleh MPS, Suruhanjaya Sekuriti

Polisi dividen InNature

Prestasi Bisnes

InNature telah mencatatkan pendapatan sebanyak RM 159.9 juta pada tahun kewangan 2016 dengan keuntungan selepas cukai sebanyak RM 26.8 juta. Margin keuntungan daripada tahun 2016 ini adalah pada 16.9% selepas cukai.

Pendapatan InNature ini menunjukkan peningkatan setiap tahun secara konsisten dan mencatatkan sebanyak RM 184.5 juta pada tahun kewangan 2018. Ini adalah bersamaan dengan peningkatan sebanyak 15.4% dalam jangka masa 2 tahun.

Keuntungan selepas cukai pula menunjukkan angka yang memberangsangkan iaitu RM 45.6 juta. Ini adalah bersamaan dengan peningkatan sebanyak 70.1% dalam tempoh 2 tahun. Keuntungan ini juga menunjukkan margin yang lebih baik iaitu 19.6% selepas cukai.

Tempoh kewangan untuk tahun terbaru iaitu FPE 2019 untuk InNature adalah sehingga September 2019. Berbanding dengan tahun 2018, ia menunjukkan sedikit penurunan. Namun, dalam tempoh yang sama, mereka menunjukkan peningkatan aset daripada RM 87.7 juta pada FPE 2018 kepada RM 96.1 juta pada FPE 2019.

Difahami bahawa mereka sedang giat mengembangkan perniagaan mereka dengan TBS di Kemboja dan juga Natura yang sudah pun memulakan gerakan dalam tempoh laporan kewangan tersebut. Aset dijangka akan terus meningkat kepada RM 129.6 juta selepas IPO mengikut perancangan yang tertulis dalam prospektus.

Analisis Pasaran untuk InNature

Francais The Body Shop yang dikendalikan InNature berada dalam pasaran "masstige" iaitu barangan pengeluaran besar-besaran (mass-produced) yang dipasarkan sebagai berprestij. Kelas produk ini menjadi tarikan kepada golongan kelas berpendapatan sederhana.

TBS juga menerima persepsi sebagai syarikat yang menggunakan bahan natural. Persepsi ini sedikit sebanyak dapat menarik minat pengguna yang mempunyai kesedaran terhadap alam sekitar yang juga menjadi trend sejak kebelakangan ini.

InNature bersaing di bawah sektor cosmetic and personal care (CPC). Perniagaan InNature disaingi oleh syarikat-syarikat seperti Estee Lauder, L'Oreal dan Shiseido yang juga memiliki pelbagai aneka jenama di bawah mereka. Jika perhatian diberikan kepada syarikat yang mengedarkan jenama tunggal, TBS bersaing dengan SKII (P&G), Clarins, Bath & Body Works, KOSE, Elianto dan lain-lain.

Bahagian pasaran TBS Vietnam. Sumber: Laporan Frost & Sullivan, Prospektus InNature

Daripada laporan penyelidikan pasaran, InNature mendahului segmen jenama tunggal di Malaysia dengan bahagian pasaran sebanyak 11%. Peratusan ini adalah berdasarkan jualan sebanyak RM 1.48 bilion setakat FPE 2019. Mereka juga mempunyai point-of-sale terbanyak di antara pesaing dalam segmen yang sama.

Bahagian pasaran TBS Vietnam. Sumber: Laporan Frost & Sullivan, Prospektus InNature

Di Vietnam, mereka adalah antara pemain yang mendahului pasaran CPC. Mereka memiliki kehadiran online yang kukuh dan juga kedai-kedai fizikal di bandar-bandar utama. Tabiat membeli di Vietnam menunjukkan pengguna lebih gemar berkunjung ke kedai di bandar utama berbanding di shopping mall. Ini mungkin penyebab kepada dana modal yang lebih banyak di Vietnam berbanding Malaysia dan Cambodia dalam bahagian "Penggunaan Dana IPO" di bawah.

Secara keseluruhan, Frost & Sullivan menjangkakan prospek yang baik untuk InNature dengan perniagaan yang dijalankan di Malaysia, Vietnam dan Kemboja di masa akan datang. Populasi yang semakin tinggi, lebihan pendapatan, dan kesedaran yang lebih tinggi terhadap kecantikan menjadi faktor kepada jangkaan positif ini.

Penggunaan Dana IPO

InNature akan mengumpul dana sebanyak RM 50.4 juta. Dana ini akan dibahagikan kepada perkara seperti di bawah.

Jenis Dana

TBS yang kini berjalan (RM juta)

Natura yang akan berjalan (RM juta)

Peratus (%)

Jangkaan masa penggunaan dana dari tarikh IPO

Perbelanjaan modal

27.3

7.2

68.5

Dalam 48 bulan

Modal kerja

1.6

2.2

7.5

Dalam 36 bulan

Pembangunan perniagaan baru

-

5.7

11.3

Dalam 48 bulan

Perbelanjaan untuk IPO

-

-

12.7

Dalam 3 bulan

Kebanyakan dana IPO InNature akan dibelanjakan ke arah pengembangan perniagaan. Perbelanjaan modal akan menumpukan kepada infrastruktur aset seperti menaik taraf pejabat TBS di Ho Chi Minh City, pengubah suaian kedai, dan pembukaan kedai-kedai baru di tiga negara operasi TBS yang dikemudi oleh InNature. Untuk perniagaan Natura, sebanyak 6 point-of-sale baru akan dibangunkan, dengan sasaran pembukaan 2 point-of-sale setahun.

Selain perbelanjaan modal, dana untuk modal kerja akan digunakan untuk membeli inventori Natura dan khidmat pergudangan di Malaysia. Dana pembangunan untuk jenama Natura pula akan ditumpukan kepada aktiviti pemasaran dan upacara pelancaran.

Kesimpulan

Markah: 4/4

Berdasarkan maklumat dari prospektus, kami berikan IPO InNature dengan markah sebanyak 4/4. Syarikat ini mempunyai fundamental dan juga menunjukkan perkembangan yang bagus. InNature juga akan mengeluarkan perbelanjaan yang banyak dalam beberapa tahun selepas IPO ini dengan tujuan yang telah dibincangkan tadi.

Kesedaran terhadap produk natural yang semakin tunggi sejak kebelakangan ini boleh memberikan InNature satu lagi kelebihan kepada syarikat ini.

Sekiranya anda melihat pada laporan penyelidikan pasaran, anda juga akan mendapati bahawa CAGR untuk industri ini adalah sebanyak 17%. Maka, ia adalah satu sisi positif yang boleh ditunggu-tunggu.